Jokeri Pokeri|Parhaat neuvot videopokerin pelaamiseen\nVideopokeri kuuluu suomalaisten pelaajien ehdottomiin suosikkeihin, niin nettikasinoilla kuin Veikkauksen peliautomaateilla kin pelattaessa. Tänä päivänä videopokereita kannattaa pelata mieluummin nettikasinoilla kuin Veikkauksen kivijalkamyymälöissä, koska palautusprosentit nettikasinoiden videopokereissa ovat huimasti korkeammat kuin Veikkauksen peleissä. Nettikasinoilta löytyy suuri määrä erilaisia videopokereita, jotka tarjoavat mahdollisuuksia suurin voittoihin. Pokeri on monen suosikkipeli siksi, että pokerissa menestymisessä ei ole kyse vain onnesta, vaan myös taidoista. Kerromme tässä artikkelissa, mistä videopokerissa on kysymys ja miten sitä pelataan. Lisäksi annamme vinkkejä videopokerin erilaisiin pelistrategioihin. Parhaita nettikasinoita videopokerin pelaamiseen löytyy netticasinot listaus sivuilta.\nMillainen pelimuoto videopokeri on?\nVideopokeri on pokerin variaatio, jossa ei ole muita pelaajia mukana kuin sinä. Pelaat siis tietokonetta vastaan. Videopokeri eroaa siis perinteisistä pokeripeleistä, joissa useampi pelaaja pelaa toisiaan vastaan ja tavoittelee kaikkien antamista panoksista muodostuvaa kokonaispottia. Muita pelaajia vastaan pelattavassa pokerissa pelaaja, jolla on paras korttiyhdistelmä voittaa. Pokerin säännöt määrittelevät, että mikä korttiyhdistelmistä on korkein. Videopokerissa voitat, jos sinulla oleva korttiyhdistelmä on yksi voittotaulukon käsistä. Voittosi suuruus määräytyy voittotaulukon käsien arvon mukaan. Voittotaulukkoon kannattaa tutustua ennen pelaamista. Sen saat helposti näkyviin pelin valikoista, ja voit lukea sitä tarvittaessa missä vaiheessa pelaamista tahansa.\nVideopokerin pelaaminen nettikasinoilla\nVideopokeripelit kuuluvat nettikasinoiden suosituimpiin peleihin ja niitä löytyykin lähes jokaiselta nettikasinolta. Tarjolla on paljon erilaisia variaatioita videopokerista. Suosittuja videopokereita ovat muun muassa Jacks or Better, Deuces Wild ja Joker Poker.Näiden lisäksi myös kymmeniä muita variaatioita on yleensä tarjolla. Tarjolla on myös jännittäviä usean käden videopokereita. Videopokereissa panosrajat vaihtelevat pelikohtaisesti. Useimmiten panosrajat ovat välillä 0,25–10 euroa. Korkeampiakin panosrajoja on tarjolla.\nVideopokeri perustuu tavallisen nostopokerin sääntöihin. Videopokerissa sinulle jaetaan viisi korttia, joista sinä valitset pidettävät kortit. Tämän jälkeen kone jakaa sinulle puuttuvat kortit, niin että sinulla on yhteensä viisi korttia, jotka muodostavat lopullisen korttiyhdistelmäsi. Käymme seuraavassa läpi kaikkia pokeriversioita yhdistävät perussäännöt. Aivan kuin pokerista yleisestikin, niin myös videopokerista on olemassa monia variaatioita. Pelikohtaiset säännöt kannattaa aina tarkistaa ennen pelaamista, elleivät ne ole jo selvillä. Seuraavat yleissäännöt koskevat kaikkia videopokereita:\nKäytössä on tavallinen korttipakka, jossa on 52 korttia. Jokerit ovat mukana esimerkiksi Joker Poker ja Bonus Poker peleissä.\nPelin alussa asetetaan panos ja sinulle jaetaan viisi korttia, jotka ovat kuvapuoli ylöspäin. Kortit jaetaan sattumanvaraisesti.\nKorttien jaon jälkeen pelaajat päätät, mitkä kortit haluat pitää.\nVaihdettavien korttien tilalle jaetaan satunnaiset uudet kortit samasta pakasta.\nNyt sinulla on lopulliset kortit. Mikäli sinulla on jokin voittotaulukossa mainituista korttiyhdistelmistä, niin voitat rahaa.\nTärkeintä on oppia tuntemaan eri korttiyhdistelmien, eli käsien arvot. Pelaamistasi helpottaa, jos aluksi voittotaulukko on näkyvillä koko pelin ajan. Aivan kuin pokerissa, niin myös videopokerissa on omat pelistrategiansa. Kuitenkin videopokereiden pelistrategiat ovat huomattavasti yksinkertaisempia kuin perinteisen pokerin.\nVideopokeri ja pelistrategiat\nEnnen kuin aloitat käytännössä soveltamaa videopokeristrategioita, niin sinun tulee opetella kunnolla pelin säännöt. Voit harjoitella pelaamalla minimipanoksella tai pelin ilmaisversiolla. Tärkeää on myös perehtyä voittotaulukkoon, jotta tiedät mitä korttiyhdistelmiä tavoitella. Perusasioiden oppimisen jälkeen videopokerin strategian noudattaminen on yksinkertaista. Erilaisilla videopokereilla on omanlaisensa strategiat. Videopelistrategian ytimessä tavoitella jokaisella jaolla korttiyhdistelmiä, jotka kuuluvat voittoluokkiin. Turhia riskejä ei kannata myöskään ottaa.\nEnsinnäkin muista aina pelikassan hallinta. Tämä tarkoittaa sitä, että älä pelaa liian suurilla panoksilla. Vaikka voitot ovat suhteessa korkeammat maksimipanoksilla, niin luonnollisesti pelikassa hupenee nopeammin tappioputken sattuessa. Turhia riskejä ei kannata ottaa. Jos sinulla on esimerkiksi kaksi paria, niin valitse ne aina. Silloin on kyseessä varma voitto, ja mahdolisuus vielä täyskäteen. Videopelien yksinkertainen strategia on se, että tavoittele aina voittoluokan kortteja. Älä vedä turhaan riskivetoja. Esimerkiksi saadessasi parin, niin se kannattaa aina valita. Käymme seuraavassa Jack or Better ja Jokeri Pokeri-pelien pelistrategiat.\nTämän videopokerin strategia on nimensä mukaisesti saada jätkäpari tai parempia korttiyhdistelmiä. Pelissä todennäköisyys saada jätkäpari tai suurempi käsi on yksi viidestä. Eli 20 %. Näitä yhdistelmiä kannattaa siis lähteä hakemaan, koska ne ovat myös voittotaulukossa huomioitu korkeina voittoina.\nJoker Poker strategia\nNimensä mukaisesti tässä suositussa Joker Poker pelissä, eli suomalaisittain Jokeri pokerissa on tarjolla jokerikortteja. Tässä pelissä kannattava strategia on luonnollisesti valita jokereita aina kun niitä on tarjolla. Jokeri toimii villinä korttina, joka täydentää jotain potentiaalista voittoyhdistelmää. Jokeri pokerissa kaikkien voittojen suhteet ovat vähintään 1:1. Voitot alkavat kuningasparista.\nYhteenveto Videopokeria voit pelata monilla nettikasinoilla. Videopokerin eri variaatiot kuuluvat yleensä nettikasinoiden suosituimpien pelien joukkoon. Nettikasinoilla suosituimpien videopokeripelien palautusprosentit ovat usein yli 99 % tietämillä, eli huomattavasti korkeammat kuin Veikkauksen kivijalkamyymälöiden peliautomaateissa tai Veikkauksen netissä pelattavissa videopokereissa. Aloittelevan videopokeripelaajan kannattaa tutustua voittoluokkiin huolella. Voittoluokat poikkeavat jonkin verran toisistaan pelikohtaisesti. Voittoluokat näet videokolikkopelin valikosta. Panostamisen kanssa kannattaa olla myös tarkkana. Pelikassan hallinta onkin keskiössä järkevässä pelaamisessa. Pelaa vain sen verran, kun sinulla on varaa hävitä. Videopokerin pelistrategiat ovat helposti opittavissa ja muovautuvat sen mukaan, mikä videopokerin variaatio on kyseessä. Videopokereita kannattaa lähteä kokeilemaan avoimin mielin. Hyvin todennäköisesti löydät oman suosikkisi laajasta valikoimasta.


Mielenlämmitystä: maaliskuuta 2011\nNoora tekee lisää hampaita. Öisin. On tehnyt jo puolitoista viikkoa. Tähän päälle sopii tietysti vielä flunssa joka on saanut pienen tytön ihan tukkoon - tietysti myös lähinnä öisin. Alkaa olla uupumus tapissansa ja pinna lopussa - äidillä ja tyttärellä.\nNoh.. Jospa tää tästä..\nLähettänyt Juustoenkeli klo 19:27 Ei kommentteja:\nNyt se sitten vihdoin tapahtui! Noora pääsi liikkeelle. Neiti malttoi muutaman päivän ryömiä ihan rauhassa ja sitten pitikin jo aloittaa konttausharjoittelut. Nyt viikon ryömimisen jälkeen vauhti alkaa olla jo aika kova. Onneksi ei sentään katoa (vielä) näköpiiristä vaan kääntyy muutaman metrin ryömimisen jälkeen ympäri ja ryömii takaisin. Konttaaminen sujuu takaperin jo suhteellisen sujuvasti, eteenpäin se on vielä melko haparoivaa. Taaksepäin kontatessa on vain se huono puoli ettei näe mihin on menossa. Voi käydä vaikka näin..:\nKauaa ei uusi paikka ihmetyttänyt..\n... kun piti alkaa poseeraamaan :)\n8kk rajapyykkikin tuli ja meni niin että humahti vain! Äidin iso muru <3 On hämmentävää huomata, että Nooran pikkuserkku täyttää muutaman viikon päästä jo vuoden. Noora ei kuitenkaan ole kuin 3kk nuorempi! Pian se meilläkin koittaa.. HUI!\nKokeiltiin HIENOJA Adidaksen lenkkareita! (Oli vähän isot vielä..)\nKäytiin vaihteeksi mumman, faarin ja tätien luona virkistäytymässä maalla. Siellä Nooralla riitti ajanvietettä kerrakseen!\nEnsin leikittiin mumman kanssa..\n...ja sitten faarin kanssa\nLuetaanko mumma lehteä?\nPianonsoitto täytyy aloittaa nuorena!\nNooran läsnäolo vei tädeiltä ehkä hieman kouluunlähtömotivaatiota. Kaikki tädit ja ulkomaanvahvistustäti istuivat Nooran ympärillä leikittämässä sen sijaan, että olisivat lähteneet kouluun. No, ei kukaan kuitenkaan jäänyt kotiin vaan kaikki löysivät tiensä koulunpenkeille.\nTeki mieli kanakeittoa enkä löytänyt mieleistäni ohjetta, joten kehitin sitten ihan omasta päästäni.. Tuli vahingossa ihan hyvää, joten tässä ohje!\nRuskista kanasuikaleet öljyssä. Sekoita mukaan inkivääritahna. Lisää vesi, kookosmaito, kanaliemikuutio ja sitruunamehu. Kiehauta koko ajan sekoittaen. Lisää nuudelit, riisi ja valkosipuli. Kun nuudelit ja riisi ovat valmiita lisää kasvissuikaleet ja kiehauta.\nLähettänyt Juustoenkeli klo 21:18 2 kommenttia:\nLähettänyt Juustoenkeli klo 21:12 Ei kommentteja:


Kirjoittajat - Postimuseon blogi\nJärjestys Aakkosjärjestys\tViimeisin vierailu\tUusimmat\tUusin artikkeli\tColumn Ordering\nHistoriantutkija FT, dos. Panu Nykänen on tutkinut Postimuseon toimeksiannosta Postin teknologisten järjestelmien kehitystä.\n12.03.2020 Postinlajittelun koneellistuminen lisäsi tehokkuutta\nFM, Olli Nordling on toiminut erilaisissa kasvatus- ja opetustehtävissä vuodesta 2014 lähtien. Nykyinen pesti Postimuseon museolehtorina alkoi helmikuussa 2020. Erityisen kiinnostunut olen sosiaalihistoriasta sekä viestinnän historiasta ja vaikutuksista yhteiskuntaan. Harrastuksiini lukeutuvat musiikki, digitaaliset pelit sekä palstaviljely.\n10.08.2020 Uuden museolehtorin vauhdikas koronakevät\n22.09.2020 Elän. 700 sota-ajan pysäyttävää kirjettä\n28.04.2020 Miljoona pakettia viikossa! Posti kuljettaa korona-ajan huimat pakettimäärät hiilineutraalisti\n23.03.2020 Käsi kipeänä kirjeen kirjoittamisesta – elämä ilman nettiä?\n19.03.2020 ”Lieneekö vika mullassa vai ilmassa, mutta tämä maapallo on huonoa sorttia.” Mitä Minna Canth nyt sanoisi?\n01.11.2019 Postikortti oli oman aikansa pikaviestin, joka kauhistutti avoimuudellaan\n23.01.2018 Zacharias Topelius postimerkkien aiheena\n13.03.2020 Allekirjoitettu, sinetöity ja rei’itetty - kirjepostin desinfiointi koleravuonna 1831\n19.03.2019 Kovaa peliä rajalla – erään museopelin syntytarina\n31.07.2019 Kaukoidän postinkantajien jäljillä - Japanin Postimuseoon tutustumassa\n24.05.2017 Postimerkkien ‘kermaa’ Postimuseossa ja muita tunnettuja postimerkkejä\nSuvi Jalli, tradenomi AMK. Hän työskennellyt Postissa ja Postimuseossa eri tehtävissä vuodesta 1994, vuodesta 2006 lähtien toiminut Postimuseon näyttelyprojekteista vastaavana projektipäällikkönä. Pienestä pitäen innokas postikorttien ja kirjeiden kirjoittaja. Harrastaa museoita, teatteria, suunnistusta ja matkailua.\n18.08.2020 Suomalaisilla on vahva ja rakas suhde sanomalehteen\n29.06.2020 Kirjekavereita maailman ääristä - IYS yhdisti maailman nuoria\n04.06.2020 Elämä ja ajatukset muuttuvat, mutta kirjeystävyys säilyy\n30.03.2020 Pitkä marraskuu on ohi! Kevät on täällä ja pääsiäinen saapuu!\n19.03.2020 Äitiiii, tuu pyyhkimään! Onko vessapaperi kortilla?\n05.12.2019 Joulupostimerkit tuovat iloista joulumieltä joulupukkeineen, tonttuineen ja poroineen\n02.05.2019 Tosi jees! Mielettömän hienoa, että olette tehneet tällaista...\n21.06.2018 Postilaisten asut ovat kuvastaneet tehtävän vaatimaa arvokkuutta ja myöhemmin käytännöllisyyttä\n13.11.2018 Joulun taika herää eloon taiteilija Marjaliisa Pitkärannan tuotannossa ja elämässä\n19.04.2018 Kevät kukkii postimerkeissä – vuokot kevätpostimerkkien kestosuosikkeja\nJarmo Niinimäki toimii Postimuseolla suunnittelijana. Työpäivät kuluvat näyttelyiden ulkoasun, rakenteiden ja tekniikan suunnittelussa sekä eri julkaisukanaviin suunnattujen tuotteiden muotoilussa. Työnkuvaan kuuluu myös Postimuseon tietoteknisten ratkaisujen kehittäminen sekä niiden käytössä opastaminen. Vapaa-ajalla Jarmo harrastaa...\nJarmo Niinimäki toimii Postimuseolla suunnittelijana. Työpäivät kuluvat näyttelyiden ulkoasun, rakenteiden ja tekniikan suunnittelussa sekä eri julkaisukanaviin suunnattujen tuotteiden muotoilussa. Työnkuvaan kuuluu myös Postimuseon tietoteknisten ratkaisujen kehittäminen sekä niiden käytössä opastaminen. Vapaa-ajalla Jarmo harrastaa ensisijaisesti veneiden ylläpitoa ja toissijaisesti veneilyä. Tällä hetkellä työn alla on 1971 valmistunut Vindö 50 -purjevene.\n03.01.2017 Postimuseolle oma blogi


Ruotsin ja Suomen hoitojonot Euroopan pisimmästä päästä - Keskisuomalainen\nKotimaa 13.11.2008 20:45\nRuotsin ja Suomen hoitojonot Euroopan pisimmästä päästä\nRuotsi ja Suomi ovat listan häntäpäässä, kun vertaillaan terveydenhuollon jonotusaikoja Euroopan maissa.\nRuotsia huonommat arvosanat saa vain Liettua, jossa odotusajat ovat vielä pidemmät. Seuraavaksi huonoimmin menestyvät Suomi, Portugali ja Slovenia.\nEuroopan terveydenhuoltojärjestelmiä on vertailtu vuotuisessa Euro Health Consumer Index -kuluttajaindeksissä.\nTerveydenhuoltojärjestelmiä asetettiin paremmuusjärjestykseen viidellä terveydenhuollon osa-alueella. Puntarissa olivat potilaan oikeudet ja tiedonsaanti, odotusajat, hoidon tulokset sekä järjestelmän edullisuus ja mahdollisuus saada lääkkeitä.\nParhaiten 31 maan kokonaisvertailussa selvisivät Hollanti, Tanska ja Itävalta. Ruotsi paransi asemiaan ja nousi listan viidenneksi. Hoidon laatua mitattaessa Ruotsi oli huippuluokkaa, mutta odotusaikojen lyhentämiseksi sekä Ruotsilla että Suomella on vielä paljon tehtävää.\nKelan eläköityvä pääjohtaja kertoo saaneensa lukuisia tappouhkauksia: "Silloin pelkäsin oikeasti henkeni puolesta"\nAuto tuhoutui palossa Saarijärvellä: "Ketään ei näkynyt missään"\nPoliisi auttoi naisen pois pimeästä metsästä Jämsässä: "Tajusin vaan, että vedestä on päästävä ylös"\nPerussuomalaisten Keski-Suomen piiri erotti Jyväskylän paikallisyhdistyksen – Jarmo Nahkamäki ilmoitti jättävänsä puheenjohtajan tehtävät


Samba Trail Running Club – Vaarojen Maraton – Nikon mietteitä\nNyt on vierähtänyt jo reilu viikko Vaarojen Maratonista, joten eiköhän ole jo aika saada myös Samban kisaraportti eetteriin! Sambasta osallistui Vaaroille viime hetken poisjäänneistä huolimatta iso kasa juoksijoita eri sarjoihin joten kerrottavaa riittäisi useammankin raportin verran, mutta aikaa säästääkseni kerron tiivistetysti lyhyemmille matkoille osallistuneiden Sambalaisten kuulumiset ja syvennyn sitten tarkemmin 86 kilometrin kilpailuun johon osallistuimme Eetun kanssa.\nAlunperin Sambasta oli lähdössä Kolille jopa 15 juoksijaa, mutta erinäisistä vammoista ja kiireistä johtuen määrä supistui kahdeksaan juoksijaan eri sarjoissa. Tänä vuonna 15 kilometrin kisassa Sambaa edusti Pasi “Lasinilkka” Karppinen, joka vaihtoi sarjansa viime hetkellä lyhyempään, kun muistot viime vuonna Ryläyksellä venähtäneestä nilkasta palasivat mieleen. Kun selkävaivatkin vaivasivat niin paljon, että kiropraktikon neuvona oli olla kokonaan juoksematta, voidaan 13. sijaa ajalla 1h 20min pitää kelpo suorituksena. Nyt kun herralla on CV:ssä jo molemmat lyhyemmät matkat niin eiköhän Pasi nähdä ensi vuonna ultran lähtöviivalla\nMaratonilla Samballa oli naisvoittoinen edustus Kaj:n ollessa ainut mies viidestä juoksijasta. Kaj kertoo myöhemmin itse tarkemmin kilpailunsa kulusta ja itsestään, mutta hänen toinen polkujuoksukilpailunsa taittui reisikramppien kiusaamana hieman alle kuudessa tunnissa. Marika osallistui Vaaroilla ensimmäistä kertaa polkujuoksukilpailuun, eikä hän ollut aiemmin harjoitellutkaan poluilla kuin kerran viime heinäkuussa. Tämä huomioon ottaen Marikan kilpailu sujui loistavasti ilman suurempia ongelmia, mitä nyt Ryläyksen kivikkoinen maasto hidasti etenemistä. Marika saapui Ukko-Kolille maaliin ajassa 5h 43min reilut 20 minuuttia ennen tasaisen varmoin ottein juosseita Annaa ja Lauraa. Anna oli jo viime vuonna Samban väreissä Kolilla, matkan ollessa tuolloin 15km ja jälkilöylyissä kuullut tarinat Ryläyksestä houkuttelivat Annan pidemmälle matkalle tänä vuonna. Laura oli ensimmäistä kertaa Kolilla, mutta on muuten jo tottunut polkujuoksukilpailija kierrettyään tänä vuonna viisi kuudesta Buff Trail Tour Finlandin (BTTF) osakilpailusta. Korkeimmalle Vaarojen sijoituksissa Sambasta ylsi Ali, joka ajalla 4h 58min sijoittui kahdeksanneksi ja valtasi vastaavan sijan BTTF:n kokonaiskilpailussa.\nTällä kertaa minä ja Eetu olimme Samban ainoat ultralle osallistujat. Vielä elokuussa meillä molemmilla oli suunnitelmana osallistua 43 kilometrin kisaan jos vain saisimme peruutuspaikat ajoissa, mutta muutimme suunnitelmia syyskuussa. Jouduimme molemmat jättämään väliin Nuuksio Classicin, minä muutamaa viikkoa aiemmin jalkapalloharjoituksissa pahasti revenneiden nilkan nivelsiteiden takia ja Eetu koko vuoden vaivanneiden jalkavaivojen vuoksi. Eetu olisi ehkä pystynyt juoksemaan Nuuksiossa, mutta näki parhaaksi antaa jalkojen levätä Vaarojen Maratonia varten. Nuuksio Classicin ja yhden BTTF osakilpailun jäädessä väliin Eetu näki parhaaksi siirtää katse kohti tulevaisuutta ja lähteä pyrkimään kohti parasta mahdollista suoritusta ultralla muun muassa UTMB karsintapisteiden vuoksi.\nKun itse parantelin nilkkaani Timon kanssa mökkeillen seurasimme tiiviisti elokuun lopussa UTMB kisaviikolla kilpailevia suomalaisia ja haaveilimme itsekin sinne osallistumisesta joskus tulevaisuudessa. Kun tämä ajatus oli istutettu alkoi sana “tulevaisuus” muuttua nopeasti sanoiksi “ensi vuonna”. NUTS Pallas kisasta oli jo ansaittu yksi UTMB piste, joten TDS tai CCC kisoihin vielä vaadittavat 2 pistettä olisivat tarjolla Kolin ultralla. Kun nilkka alkoi parantua oletettua nopeammin ja Kivelän Jorma oli Nuuksio Classicin jälkeen halukas luopumaan lipustaan Vaarojen Ultralle, piti tähän tilaisuuteen tarttua. Omat fiilikseni nousivat taas lähemmäs kattoa kun pääsin juoksemaan ensimmäistä kertaa loukkaantumisen jälkeen reilut kaksi viikkoa ennen Kolia. Ensimmäiset lenkit sujuivat todella hyvin, kunnes jouduin jättämään kevyen 10 kilometrin lenkin kesken kolmen kilometrin jälkeen, kun jo aiemmin kesällä vihoitelleet penikat kipeytyivät taas sietämättömästi. Ei auttanut kuin ottaa pikaisesti yhteyttä luottohierojaani Jonnaan, jotta penikat saataisiin runnottua juoksukuntoon ennen Kolia. Hoidin itsekin niitä kylmällä minkä pystyin, mutta penikoiden lopullinen juoksukestävyys jäi arvoitukseksi aina kisa-aamuun saakka.\nAamulla muiden sambalaisten vielä nukkuessa, lähdimme Eetun kanssa Ukko-Kolille valmistautumaan auringonnousun aikaan olevaa omaa starttiamme varten noin sadan muun juoksijan kanssa. Itselläni oli edessä ensimmäinen näin pitkä juoksumatka ja pieni jännitys oli alkanut tuntumaan jo pari päivää aiemmin. Jännitin sitä kuinka jalkani tulisivat kestämään edessä olevan koitoksen ja olin samaan aikaan innostunut kuin lapsi karkkikaupassa edessä olevasta haasteesta. Ennen lähtöalueelle siirtymistä kävin vielä Eetun suosituksesta katsomassa hotellin terassilta näköalaa Pielisen ylle. Olin jo viime vuonna ihaillut Ukko-Kolin huipulta avautuvaa kansallismaisemaa, mutta näkymä korkean usvapeitteen alla lepäävälle Pieliselle oli mykistävä, melkein olisi voinut luulla olevansa Keski-Euroopan vuorilla.\nSiirryttyämme lähtöalueelle löysimme paljon tuttuja joiden kanssa vaihtaa kuulumisia. Eetu siirtyi muiden kärkipään juoksijoiden tavoin aivan joukon keulille, kun itse jättäydyin taka-alalle. Jo nilkkani takia olin päättänyt viikkoja aikaisemmin, etten kovasta kilpailuvietistäni huolimatta lähde tällä kertaa kilpailemaan ketään muuta kuin itseäni vastaan. Tavoitteiksi olin asettanut ensi sijaisesti maaliin pääsyn ja toissijaisesti joitain aikatavoitteita, kuten ennen auringonlaskua maaliintulon, tai 11h rajan alittamisen. Löysinkin jo lähdöstä loistavaa matkaseuraa, kun Mika “Samban virallinen matkakumppani” Vänni kertoi tavoitteensa olevan suurin piirtein sama.\nLähtölaukauksen kajahtaessa Eetu ja muu kärki (Lepistö, Nokelainen, Kortelainen) painelivat menojaan. Eetulla kulki juoksu alussa todella loistavasti ja kun ensimmäiseltä tieosuudelta siirryttiin taas polulle Eetu lähti Lepistön kanssa irtiottoon muista. Kaksikko rupatteli juostessa niitä näitä ja saapui Kiviniemen vesistön ylitykseen muutaman minuutin ennen Nokelaista ja Kortelaista. Eetu jatkoi Lepistön kanssa samaa matkaa ensimmäiseltä juomapisteeltä, mutta Kolinvaaran jälkeen alkoivat vatsakrampit ja Lepistö meni menojaan. Ensimmäinen nopea kusitauko oli tullut jo ennen 10km kohtaa joka hieman huolestutti. Eetu kertoi että toiselle juomapisteelle asti matka meni melko mukavasti tilanne huomioon ottaen, mutta vatsakramppien vaivatessa ja Ryläyksen parin vessapysähdyksen jälkeen oli kroppa alkanut kuivua ja takareidet olivat n. 35km kohdalla hetkessä entiset. Nokelainen saavutti Eetun rantatiellä ja Eetu taisteli kramppeja vastaan itsensä kilpailun puoleen väliin, mutta näki parhaaksi jättää leikin kesken sillä toinen kierros kramppien kanssa väkisin juosten olisi ollut aivan liian riskialtista.\nLähdimme Mikan kanssa joukon häntäpäästä rauhassa liikkeelle ja juutuimmekin ensimmäisten 5 kilometrin aikana vieläkin hitaampien letkojen taakse, mutta emme lähteneet turhaan hosumaan ja kiihdyttämään heidän ohitseen kapeilla poluilla. Tielle päästyämme kiristimme hieman tahtia karistaaksemme suurimman ruuhkan taaksemme ennen poluille palaamista, jonka jälkeen jatkoimme rauhallista vauhtia välillä vetäjää vaihtaen. Mika oli käynyt Kolilla jo pari kertaa aiemminkin maratonilla, joten reitti oli tuttu ja hän kehoitti oikeissa kohdissa nostamaan katsetta ja ihailemaan maisemia. Ensimmäisellä kierroksella usva oli niin sakea ettei Herajärvestä näkynyt pilkahdustakaan, mutta maisemat olivat siitä huolimatta hulppeat.\nJuokseminen sujui alusta alkaen hyvin, mutta ensimmäiset kilometrit Kiviniemeen saakka tuntuivat aivan loppua lukuunottamatta juoksullisesti raskaimmilta koko kisan aikana. Lähtiessämme Kiviniemestä kohti kisan teknisesti haastavinta osuutta juoksu alkoi tuntua helpommalta ja odotin koko ajan milloin se eteneminen tyssää Ryläyksellä josta olin viime vuonna kuullut kauhutarinoita. Loppujen lopuksi Ryläys oli toki tekninen pätkä, mutta ei läheskään niin vaikea kuin olin saanut ymmärtää. Ryläyksellä seuraamme lyöttäytyi uusi tuttavuus Vainion Juha, jonka kanssa jatkoimme matkaa koko loppupäivän ajan.\nToisen juomapisteen jälkeen jatkoimme tasaisen rauhallisesti tietä pitkin kun Joonas Kortelainen tuli toista kierrostaan juosten takaa ohi ja kertoi Eetun joutuneen keskeyttämään pahojen kramppien vuoksi puolessa välissä. Harmitti (lue: v*tutti) Eetun puolesta todella paljon, kun epäonninen vuosi vain jatkuu. Vähemmän kunnianhimoinen kilpailija olisi saattanut saada jonkin verran lohdutusta siitä, että nousi BTTF kokonaiskilpailussa lopulta sijalle seitsemän, mutta ei Eetu\nKiivetessämme ensimmäisen kierroksen toiseksi viimeistä nousua ylös pyyhälsi Maratonin voittaja Henri Ansio meistä ohi ja viimeisessä nousussa saman teki Janne Hietala, joka varmisti toiseksi sijoittumalla BTTF kokonaiskilpailun voiton. Huolsimme ja täydensimme reppujemme sisällöt kaikessa rauhassa ennen kuin lähdimme jatkamaan matkaa toiselle kierrokselle. Ehdin myös lukea ensimmäisen kierroksen aikana saamiani kannustavia tekstiviestejä kavereiltani ja työkavereiltani jotka seurasivat tiiviisti etenemistäni GPS-seurannan kautta.\nToinen kierros ei alkanut omalta osaltani kovin lupaavasti kun jo Bodom Traililla ja NUTS Pallaksella minua kiusanneet reisikrampit alkoivat ilmoittelemaan tulostaan. Hieman ennen tieltä takaisin poluille siirtymistä krampit iskivät kunnolla ja sanoin Mikalle ja Juhalle, että heidän kannattaa jatkaa matkaa ilman minua ja tulen perässä siihen tahtiin kuin kykenen. Hiljensin vauhtia ja otin suolaa sekä magnesiumia helpottaakseni kramppeja ja jatkoin etenemistä yksin. Krampit loppuivat onneksi juostessani ja oloni oli todella pirteä juoksun kulkiessa. Omaksi yllätyksekseni saavutin Mikan ja Juhan uudestaan kahdeksan kilometriä sen jälkeen kun olimme eronneet. Jatkoimme koko loppukisan taas yhdessä ja oman juoksuni kulkiessa paremmin kuin koko päivänä olin tahdin pitäjän paikalla aina Ryläyksen loppupuolelle saakka. Pysähdyimme Kiviniemeen pidemmälle huoltotauolle ennen Ryläyksen uudelleen ylittämistä. Laskeskelimme, että ehdimme melko varmasti viimeiselle juomapisteelle ennen auringon laskeutumista, mutta maaliin pääsy ennen sitä vaatisi kovaa tahdin kiristämistä. Lähdimme etenemään sopivan tuntuista vauhtia sen suuremmin murehtimatta ja jossain vaiheessa sovimme, että menemme maaliviivasta yli rinta rinnan yhdessä.\nHieman ennen viimeistä vesipistettä alkoi oman kisani synkin hetki, kun aivan yllättäen aivan loistava olo muuttui huimaukseksi ja huonoksi oloksi. Yritin jatkaa matkaa miettien, mistä huono oloni johtuu. Se vastasi täysin kuulemiani kuvauksia siitä kun verensokeri laskee liian alas, mutta olin vasta 10-15 minuuttia aikaisemmin nauttinut viimeisimmän geelin joten olin hämilläni. Onneksi vesipiste oli lähellä ja pääsin kaikessa rauhassa nauttimaan Mikalta saamiani glukoositabletteja ja omia eväitäni, jotta saisin verensokerini nopeasti kohoamaan. Auringon alkaessa laskemaan lähdimme viimeiselle etapille ja oma vointini alkoi pikkuhiljaa paranemaan.\nKun alhaisen verensokerin aiheuttaman huimaus ja huonovointisuus olivat ohi alkoivat reiteni krampata taas oikein kunnolla. Viimeiset kilometrit pimenevässä illassa otsalampun valossa taittuivat tasaiseen vauhtiin vaikka jouduimmekin välillä hidastamaan vauhtia. Rantatiellä oli jo paikoin yleisöä ottamassa juoksijoita vastaan ja loppunousun juurelle tullessamme fiilis alkoi kohota kohoamistaan. Alitettuamme voimalinjat viimeisen nousun juurella alkoi mäen päältä kuulua tuttuja ääniä kun muut Samban jäsenet olivat tulleet ottamaan meitä vastaan. Maalisuoralla olivat myös Mikan nurmijärveläiset kaverit mylvimässä kun juoksimme viimeiset parikymmentä metriä ennen kuin ylitimme maaliviivan rinta rinnan kuten oli sovittu oltuamme matkalla hieman alle 13 tuntia.\nTämän jälkeen maalialueelta onkin melko sekavat muistikuvat, sillä meitä oli vastaanottamassa monta muutakin tuttua ja joka puolelta kirkkaiden valojen keskeltä tuli uusia tuttuja onnittelemaan tai tuomaan urheilujuomamukia suoraan käteen tai heittämään vilttiä harteille. Fiilis oli aivan mahtava ja tuli naurettua paljon kun räpsimme vielä yhteiskuvia kolmen matkakumppanin kesken. Kolille oli taas aivan mahtavaa päättää juoksukausi. Sinne oli kokoontunut paljon tuttuja eri puolelta Suomea joista osaa näkee taas vasta keväällä kun ensimmäiset kisat alkavat.\nVaikka omat lähtökohtani tähän kilpailuun eivät olleet loukkaantumisen jälkeen parhaat mahdolliset eikä itse kisakaan sujunut ongelmitta, oli se omasta mielestäni onnistunein polkujuoksukisani tähän mennessä. Toivottavasti ensi vuonna sama juoksun helppous löytyy myös terveenä ja entistä kovemmassa kunnossa.\nVielä suuri kiitos muille Sambalaisille ja juoksututtaville kannustuksesta sekä Mikalle ja Juhalle mahtavasta juoksuseurasta!\nKuvat: Kaj Koskinen\nNext ArticleSamba valtakunnanverkossa!


Ylimääräiset aivot ja käsipari – Asiantuntija kertoo, miksi kannattaa yhdistää tutkimustieto ja data science - Kauppalehti\nData sciencen avulla tutkittua tietoa pystytään keräämään ja jalostamaan tehokkaasti erilaisiin käyttötarpeisiin. Sen avulla tiedon analysointi on tehokkaampaa ja data täsmälleen käyttötarkoitukseen sopivaa.\n”Tehokkuus, erilaisten skenaarioiden luominen ja datan lähteiden yhdistely”, Taloustutkimuksen Data Science Lead Najil Mohammed listaa hyötyjä sille, että perinteistä markkinatutkimusta rikastetaan data sciencen keinoin.\nData science on Mohammedin mukaan yksinkertaisimmillaan sitä, että tiedon keruuseen, käsittelyyn ja analysointiin hyödynnetään teknologisia ratkaisuja. Tiedon käyttäjä saa data sciencen keinoista itsellensä ylimääräiset aivot ja käsiparin – toiminta tehostuu ja tutkimustieto on rikkaampaa.\nTutustu Taloustutkimuksen Data science -palveluihin >\nKolme hyödyntämisen tasoa\nMohammed jakaa Taloustutkimuksen data science -menetelmät kolmeen eri portaaseen, joilla tavoitellaan erilaisia lopputuloksia: describe, predict ja platformise.\nMäärittely-vaiheessa data science -menetelmiä hyödynnetään tutkimukselle parhaan mahdollisen tiedon keräämisen avuksi. Data science -ratkaisut voidaan valjastaa keräämään ja yhdistelemään tietoa eri lähteistä, tekemään erilaisia luokitteluja tai esimerkiksi poimimaan tutkimusvastaajien puheesta tiettyjä havaintoja.\nData science -menetelmät sopivat myös tulevan ennakointiin, ja niiden avulla pystytään mallintamaan suurista tietojoukoista erilaisia skenaarioita, joilla voidaan ennakoida esimerkiksi muutoksia tietyillä markkinoilla tai kohderyhmissä.\nData science käsittää Mohammedin mukaan myös teknologioita, joiden avulla tiedosta pystytään muodostamaan erilaisia alustoja tai joukkoja.\nTaloustutkimuksen Najil Mohammed.\n”Voimme esimerkiksi automatisoida tietyn markkinatutkimuksen datan siirtymisen suoraan asiakkaan CRM-järjestelmään ja sitä kautta asiakkaalla on arkikäytössä varmasti ajan tasalla oleva tutkimustieto”.\nTaloustutkimus hyödyntää data science -menetelmiä esimerkiksi Politiikkabarometrin taustalla. Politiikkabarometrin avulla tarkastellaan jatkuvasti suomalaisen politiikan tilaa kansalaisten silmin. Tietoa kerätään tavallisilta suomalaisilta kuukausittain puhelinhaastatteluilla, ja sitä analysoidaan tekstianalytiikkamenetelmillä..\n”Data sciencen avulla keräämme ihmisten puheesta talteen tiettyjä termejä ja ryhmittelemme sekä prosessoimme niitä.”\nData science -menetelmien tuen avulla suurta tietojoukkoa pystytään jäsentelemään tehokkaammin. Kun tutkimustieto on hyvin jäsenneltyä, myös analyysien ja katsausten tekeminen sen pohjalta on helpompaa.\nLue lisää sisältöjä\nTulevaisuutta ei voi ennustaa, mutta sitä voi ennakoida


Näin suojaudut auringon vaaroilta\n
Näin suojaudut auringon vaaroilta
\nkeskiviikko 23.07.2008 klo 10:37\nAuringosta saa energiaa ja hyvää mieltä. Se myös edistää terveyttä monin tavoin, mutta on auringolla haittansakin.\n"Lämpimällä ilmalla on käytettävä keveitä ja väljiä vaatteita, jotka sallivat hikoilun."\nUV-säteily on suurina annoksina vaarallista. Ihosyövät lisääntyvät, mutta pienempiäkin vaaroja on olemassa. Kosmeettiset haitat, kuten ihon vanheneminen, on vain yksi niistä.\nAuringon polttamilta osataan jo välttyä melko hyvin. Valoherkkyydellä sen sijaan tarkoitetaan ihon epätavallista reagointia auringonvaloon. Se voi olla ohimenevä, esimerkiksi lääkeaineen aiheuttama, reaktio tai pysyvämpi haitta.\nUseimmille valolle herkistyminen aiheuttaa vain lieviä ja ohimeneviä oireita. Toisaalta voimakas valoherkkyysreaktio voi johtaa jopa sairaalahoitoon. Pysyvä valoherkkyys voi haitata elämää helmikuun ja syyskuun välisenä aikana ja olla esteenä ulkomaanmatkailulle.\nOireet: punoitus, näppylät ja kutina.\nMonimuotoinen valoihottuma on yleisin valoherkkyyden muoto. Valoihottuman aiheuttaa yliherkkyys auringon UV-säteille ja joskus myös auringon näkyville säteille.\nIhottuma on usein krooninen, mutta monesti häviää itsestään kesän myötä.\nSuojautuminen pahimmalta auringonvalolta vaikka vaatetuksella ehkäisee parhaiten ihottuman muodostumista. Viimeistään loppukesästä iho on jo karaistunut auringonvalolle.\nOireet: ihottuma etenkin kaula-aukon, korvanlehtien ja käsivarsien alueella.\nHoito: tarvittaessa mieto kortisonivoide ja kutinan hillitsemiseksi antihistamiinitabletit. Vaivasta voi päästä myös syömällä kalaproteiinikapseleita. Vaikea ihottuma kuuluu aina lääkärin hoidettavaksi.\nLämpöhalvaus tarkoittaa kuumuudesta tai rasituksesta aiheutuvaa kehon lämpötilan voimakasta nousua. Lämpöaallon aikana lähinnä vanhat ihmiset saattavat kärsiä elimistön liiallisesta lämpenemisestä eli hypertermiasta.\nOireet: huonovointisuutta, joskus verenkiertosokkia ja tajuttomuutta. Paikallisesti voi esiintyä lämpöturvotusta alaraajoissa ja lihaskouristuksia useimmiten pohkeen lihaksissa. Kouristuksia saattaa tulla, jos runsas nestehukka korvataan pelkällä vedellä, joka ei sisällä tarpeeksi mineraaleja.\nHypertermian lievempi muoto on auringonpistos, jolla tarkoitetaan suojaamattomaan päähän kohdistunutta lämpörasitusta.\nOireet: päänsärky, ärtymys, pahoinvointi, huimaus ja muut hermoston oireet.\nHoito: Ennaltaehkäisy on lämpösairauksien tärkein hoitomuoto. Lämpimällä ilmalla on käytettävä keveitä ja väljiä vaatteita, jotka sallivat hikoilun. Pää ja niska tulee suojata auringolta leveälierisellä ja ilmavalla päähineellä, joka kuitenkin sallii ilmanvaihdon pään alueella. Raskasta fyysistä rasitusta tulee välttää. Pään kohoasento, viileä kääre tai kylmä suihku ja lepo helpottavat oloa.\nVarjoon hakeuduttua on syytä riisua ylimääräiset vaatteet. Viileät kääreet, tuuletus ja kylmä vesi helpottavat ihoa ja oloa.\nVakavien oireiden, kuten ihon kuivumisen, voimakkaan uupumisen, sekavuuden tai pyörtymisen, ilmetessä potilas pitää toimittaa välittömästi sairaalahoitoon.\nLämpöturvotuksen hoitona on lepo, raajojen kohoasento ja runsas nesteen nauttiminen. Nesteenpoistolääkkeitä on sen sijaan syytä välttää.\nRunsas nesteen nauttiminen on kuumalla välttämätöntä, vaikkei tuntisi janoa. Alkoholin, kahvin tai teen juominen ei korjaa nestehukkaa; päinvastoin, alkoholi, kahvi ja tee ovat lisäävät virtsaneritystä ja pahentavat nestevajetta.\nOireet: väsymys, mahdollisesti lihaskouristukset.\nHoito: urheilujuomat tai 0,1-prosenttiseksi suolattu vesi. Kahteen litraan vettä sekoitetaan puoli teelusikallista keittosuolaa.\nLähteet: Duodecim terveyskirjasto ja http://www.poliklinikka.fi


Karviaan maauimala ja keilahalli Leader-tuella? | Ylä-Satakunta\nKarviaan maauimala ja keilahalli Leader-tuella?\nPaavo Tuuliniemi poikkesi tapahtumateltalle juttelemaan Mimmi Virtasen kanssa.\nMeidän Satakunta -roadshow toi Karviaan maanantaina liudan virkamiehiä kertomaan Leader-tuesta ja muista maaseuturahaston mahdollisuuksista. Tapahtumassa sai testata asiantuntijoilla, voisiko oman idean toteuttamiseen herua tukea.\n– Ykkösjuttu kiertueella on tehdä tunnetuksi tukimahdollisuuksia ja kertoa hienoista kohteista, joihin sitä on myönnetty, sanoo Satakunnan Leader-ryhmien ja maaseutuohjelman tiedottaja Mimmi Virtanen.\nTapahtumaan sai tulla myös hakemaan inspiraatiota muiden yhdistysten ja yritysten tarinoista. Oman ideansa tai toiveensa sai kirjoittaa satakuntalaisten ideoiden kirjaan.\n– Joku muu voi napata sen kirjasta, Virtanen kannustaa.\nKarvialaiset olivat kirjoittaneet kirjaan haaveensa Willelän maauimalasta, keilahallista ja liikennepuistosta. Nähtäväksi jää, toteutuuko joku ideoista tulevaisuudessa.\nMiljoonista euroista muutamiin satasiin\nMaakunnan Leader-ryhmien lisäksi asiantuntijoita oli ely-keskuksesta, ammattikorkeakoulusta ja ProAgriasta sekä paikallisista Five star nature ja Geopark -hankkeista.\nKiertueella haluttiin tehdä tunnetuksi toteutettuja hankkeita sekä tuoda ilmi, miten erilaisia ne voivat olla. Porin tapahtumassa oli esimerkiksi paikalla ihmisiä Satamaidosta, joka sai tukea miljoonainvestointiinsa ja toisena pieni sirkusyhdistys, joka teki hankkeessaan tunnetuksi harrastusta.\n– Maaseuturahaston tuella rahoitetut hankkeet koskettavat jollakin tapaa suurinta osaa satakuntalaisista.\nKiertue järjestettiin Satakunnassa ensimmäistä kertaa. Mimmi Virtanen iloitsee tapahtuman saamasta hyvästä palautteesta, muttei toistaiseksi lupaa jatkoa. Ympäri maakuntaa järjestetyissä tapahtumissa on käynyt hänen mielestään ilahduttavasti väkeä.\nVirtanen uskoo tempauksen madaltavan kynnystä olla yhteydessä toimijoihin.\n– Kasvot tulevat tutuksi, ja kävijät näkevät, että olemme ihan tavallisia ihmisiä.\nIdea kiertueeseen tuli Keski-Suomesta, jossa järjestettiin hieman vastaava tapahtuma.\n– Halusimme kutsua mukaan myös kuntia. Lähetimme kaikille Satakunnan kunnanvaltuutetuille kutsun tapahtumaan ja haastoimme kunnanjohtajat julkaisemaan videoterveisensä. Karvian kunnanjohtaja Tarja Hosiasluoma kertoo videolla, mikä on parasta Karviassa.\nPohjois-Satakuntaan luvassa ehkä lisäpotti\nMimmi Virtasen mukaan Satakunnassa osataan hyödyntää Maaseuturahaston tuet hyvin. Hän on tyytyväinen, että hakijoiden mukana on myös ensikertalaisia. Erityisen tehokkaasti hyödynnetään teemahankkeita, joissa tukisumma voi olla vain muutamista sadoista euroista ylöspäin.\nLeader Pohjois-Satakunnan alueella kysyntä on ollut niin kovaa, että tukirahat ovat tässä vaiheessa vuotta jo vähissä.\nToiminnanjohtaja Juha Vanhapaasto toteaa, että tukea kannattaa kuitenkin aina hakea. Leader-ryhmä voi tehdä myönteisen päätöksen periaatteessa ensi vuodelle. Hankkeen voi myös aloittaa omalla riskillä, kun on jättänyt hakemuksen.\n– Ensi vuoden alussa tulee taas lisää rahaa. Toiveissa on saada ensi vuodelle Pohjois-Satakunnan alueelle myös lisärahoituspotti.\nLeader Pohjois-Satakunnan alueeseen kuuluvat Karvian lisäksi Kihniö ja Parkano.\nJuha Vanhapaaston mukaan edellytyksenä tuelle on, että yhdistyksen hanke on yleishyödyllinen.\n– Yhdistyksiä on laidasta laitaan. Yleensä yleishyödyllisyys täyttyy tavalla tai toisella.\nYritysten investointituen edellytyksenä taas on, että hanke selvästi kehittää yritystoimintaa.\n– Toiminta voi laajentua tai sitten tulee uusia tuotteita ja palveluita.


Etusivu › Eläimet › Korvamelasammakko\nKorvamelasammakolla on niskassa korvamaiset ulokkeet, jotka eivät kuitenkaan ole sammakon korvat. Laji on kotoisin Borneon, Sumatran ja Malesian sademetsistä ja metsänreuna-alueilta. Se viihtyy myös asutuksen läheisyydessä. Laji on sopeutuvainen eikä erityisen nirso ympäristönsä suhteen.\nMelasammakoiden lisääntymisen erikoisuus on se, että ne erittävät lammikon yläpuolelle puunoksalle tai kallion seinämään vaahtopesän suojaamaan kutua. Nuijapäät tippuvat vaahtopesästä veteen kun ovat siihen valmiita. Ne ovat väriltään kellanvihreitä ja elävät ennen aikuistumistaan sadevesilammikoissa. Aikuiset sammakot viihtyvät puissa. Ravinnokseen nämä sammakot pyydystävät erilaisia hyönteisiä ja muita selkärangattomia.\nKansainvälisen luonnonsuojeluliitto IUCN:n luokituksen mukaan korvamelasammakko on elinvoimainen laji. Sen kanta luonnossa on kuitenkin laskeva.\nMaailman sammakkoeläimiä uhkaa maailmanlaajuinen sukupuuttoaalto. Etenkin saasteet, ilmastonmuutos, UV-säteilyn lisääntyminen ja sammakoiden keskuudessa leviävä sienitauti ovat saaneet maailman sammakkoeläimet ahtaalle. Sammakoiden suojelun puolesta tehdään kansainvälistä yhteistyötä. Osallistu sammakkoeläinten suojeluun!\nKorkeasaareen korvamelasammakot saapuivat vuonna 2016. Niiden terraario sijaitsee Africasia-talossa. Ne viihtyvät terraarionsa kallioseinämän koloissa ja painanteissa, ja niiden nuijapäitä voi nähdä terraarion altaassa.\nFile-eared tree frog tadpole\nBornean eared frogs


Pixel.Bet | Esports-kohteita ja kasinopelejä\nEtusivu » Nettikasinot » Pixel.Bet\nPixel.Bet Casino yhteenveto\nKasinopeleihin ja e-urheiluun panostanut Pixel.Bet on perustettu vuonna 2018 ja sen takana toimii kasino-operaattori nimeltä Pixel Digital Ltd, josta tunnettu Tukholman pörssiin listattu LeoVegas AB osti 51 %:n osuuden vuonna 2018.\nPixel.Bet on nopea ja helppokäyttöinen pikakasino, joka siis toimii pelkkien verkkopankkitunnusten avulla ilman rekisteröitymistä. Se tarjoaa pelaajille hyvin monipuolisesti pelejä sekä myös monia muita ominaisuuksia. Lue lisää kasinon ominaisuuksista niin tiedät, sopii pelisivusto juuri sinulle!\nYli 3 000 peliä ja monia esports-kohteita\nPienehkö live-pelien valikoima\nPixel.Bet Casino tervetulotarjous\nKasino tarjoaa uusille pelaajille 100 % bonusta 500 euroon asti. Bonuksen voi käyttää oman valinnan mukaan joko kasinopeleissä tai e-urheilun vedonlyöntikohteissa.\nTervetulotarjouksen lunastaminen tapahtuu kuitenkin eri tavalla kuin monella kasinolla. Se lunastetaan seuraavalla tavalla:\nEnsimmäinen talletus tulee kierrättää 35 kertaa, ennen kuin tervetuliaisbonus siirretään saldoosi.\nTämän jälkeen voi aktivoida bonuksen Palkinnot -osiosta pelitililtäsi.\nItse bonuksella ei ole ollenkaan kierrätysvaatimusta, eli bonuksella voitetut voitot voi nostaa heti pankkitililleen joutumatta kierrättämään summaa. Ne voi halutessaan myös pelata uudelleen.\nMuista, että tervetulobonuksen lunastamiseen saa tarvittaessa apua kasinon asiakaspalvelusta, mikäli eteen tulee ongelmia.\nPixel.Bet Casinon tiedot\nPixel.Bet on ilman pelitiliä toimiva pikakasino, eli kasinolle ei tarvitse rekisteröityä lainkaan. Sen sijaan kirjautuminen ja pelaaminen kasinolla tapahtuvat seuraavalla tavalla:\nValitse talletussumma ja pankkisi.\nVahvista maksu verkkopankkitunnuksilla Trustlyn maksuikkunassa.\nTalletus on heti pelattavissa ja olet myös kirjautunut tilillesi.\nKasinolle voi kirjautua myös tallettamatta klikkaamalla Saldo-linkkiä ja tunnistautumalla verkkopankkitunnuksilla.\nTällöin edellisen pelikerran saldo palautuu automaattisesti käyttöösi.\nNettikasinolla on valtava yli 3 000 pelin pelivalikoima sekä lukuisia vedonlyöntikohteita. Pelejä on tarjolla monilta tunnetuimmilta pelintarjoajilta, joten valikoima on laadukas. Pelit on myös jaettu käteviin kategorioihin pelityyppien mukaan. Tutustu seuraavaksi tarkemmin nettikasinon pelivalikoimaan!\nKasinon kolikko- ja jackpot-pelit\nKasinolla on valtava kolikkopelivalikoima, johon kuuluvat esimerkiksi monet suuret suosikit, kuten Book of Dead, Bonanza ja Starburst. Kasinolta löytyy myös jackpot-pelejä, joita on 17 kappaletta. Niille on oma kategoriansa, kuten myös Megaways-peleille. Kasinolta löytyy peräti 130 Megaways-peliä.\nKasinon kolikkopelejä tarjoavat muun muassa seuraavat pelintarjoajat:\nKasinolla on noin 40 pelin valikoima live-pelejä. Niiden joukkoon kuuluu monia klassisia kortti- ja pöytäpelejä, mutta myös erikoispelejä, kuten esimerkiksi Football Studio, Dream Catcher ja Gonzo’s Treasure Hunt.\nLive-pelejä tarjoavat seuraavat pelitalot:\nPixel.Betin muut pelit\nKasinolta löytyy myös kymmenittäin automaattipöytäpelejä, joiden joukkoon kuuluu monia tuttuja ja perinteisiä pelityyppejä eri variaatioineen. Lisäksi tarjolla on arpoja, ostettavia bonuksia sisältäviä pelejä ja erilaisia taitopelejä, kuten virtuaalista urheilua.\nPixel.Bet on panostanut vedonlyönnissään pelkästään esports-kohteisiin. Kasinolla ei siis ole esimerkiksi urheilun, viihteen tai politiikan vedonlyöntiä. Kasino kertoo tarjoavansa parhaat kertoimet suurimpiin elektronisen urheilun tapahtumiin.\nPixel.Bet on myös käynnistänyt yhteistyön Esports Integrity Coalitionin, eli ESIC:in, kanssa auttaakseen sitä tarjoamalla uutta näkökulmaa ja tehdäkseen yhteistyötä esports-vedonlyönnin kasvavien ja haastavien tulevaisuuden näkymien kanssa. ESIC keskittyy ennaltaehkäisemään sopupelejä sekä pitämään elektronisen urheilun eettisenä.\nKasinolla on jopa harvinaisen selkeä ja helppokäyttöinen vedonlyöntiosio, joka sopii niin aloittelijoille kuin kokeneillekin pelaajille.\nPixel.Bet on suomenkielinen sivusto, jolla ei kuitenkaan ole ainakaan jatkuvasti saatavilla suomenkielisiä asiakaspalvelijoita. Kasino sopii kuitenkin kaikilta muilta ominaisuuksiltaan täydellisesti suomalaisille. Kasinon maltalainen lisenssi sopii suomalaisille ja lisenssin vuoksi kasinon voitot ovat verottomia suomalaisille.\nKasinon maksutapa sopii myös suomalaisille, koska sen avulla voi maksaa kasinolle suoraan Suomen pankkitileiltä. Kasinon bonukset ja tarjoukset ovat myös suomalaisten lunastettavissa.\nKasino ei tarjoa tällä hetkellä kuin kaksi julkista bonuskampanjaa, jotka ovat tervetulokampanja ja cashback-kampanja. Käteispalautusta voi kuitenkin saada joka viikko, eli se korvaa varmasti monen mielestä viikoittaiset bonukset. Kasinon bonustarjonta voi tietenkin myös vaihtua tulevaisuudessa. Tutustu seuraavaksi tarkemmin kasinon kampanjoihin!\nKasino tarjoaa pelaajille 2,5 %, 5 % tai 10 % käteispalautuksen riippuen omasta tasosta, joka määräytyy tappioiden mukaan. Taso 1 tarjoaa 10 % käteispalautusta, jos viikkotappiot ovat enemmän kuin 750 euroa. Taso 2 tarjoaa 5 % käteispalautusta, jos viikkotappiot ovat 250-750 euroa. Tasolla 3 taas saa ainoastaan 2,5 %. Tasolla 3 on, jos viikkotappiot ovat 10-250 euroa.\nPelaajien on siis oltava vähintään 10 euroa viikossa tappiolla saadakseen kasinolta käteispalautusta.\nKasino saattaa tarjota säännöllisesti muitakin bonuksia, vaikka se ei niistä ainakaan tällä hetkellä julkisesti mainitse. Pelaajat voivat siis odottaa etuja myös tulevaisuudessa tervetulotarjouksen jälkeen. Voikin olla hyvä idea tilata kasinon markkinointiviestit itselleen, mikäli haluaa ajankohtaista tietoa sen bonuksista.\nKasinon eri tarjouksilla voi aina olla erilaiset ehdot. Esimerkiksi tervetulotarjouksen talletus täytyy kierrättää 35 kertaa, mutta itse bonuksella ei ole kierrätysvaatimusta ollenkaan. Käteispalautuksen sääntöihin taas kuuluu esimerkiksi se, että vedonlyönnissä asetettuja vetoja ei lasketa cashbackkiin mukaan ollenkaan, ja että cashback perustuu kertyneisiin tappioihin per viikko.\nKäteispalautuksella ei ole kierrätysvaatimusta, eli se maksetaan puhtaana käteisenä rahana ilman kierrätysvaatimusta. Sen voi siis nostaa heti sen saatuaan pankkitililleen tai käyttää uudelleen kasinolla pelaamiseen.\nPixel.Bet Casino maksutavat\nKasinon maksutapana toimii ruotsalainen Trustly ja sen pienin siirtosumma on sekä talletuksilla että kotiutuksilla 20 euroa. Talletukset ovat yleensä välittömiä ja myös kotiutukset käsitellään yleensä välittömästi. Omasta pankista riippuen kotiutukset voivat siis siirtyä pankkitilille jopa minuuteissa.\nPixel.Betin nimi kertoo paljon kasinon teemasta. Kasinolla nimittäin nähdään pikselöityjä, vanhojen videopelien tyylisiä pelihahmoja ja muita grafiikoita. Nämä grafiikat eivät kuitenkaan pomppaa sivustolta silmille. Grafiikat sopivat väritykseltään kasinon siniseen taustaan ja sulautuvat siten sivustoon.\nKasinon taustana on kuitenkin suurimmalla osalla sivustoa vain yksinkertainen sininen taustaväri. Etusivulla nähdään silti suuri sininen peliaiheinen taustakuva ja siellä täällä pitkin sivustoa on pieniä pikselöityjä kuvia ja peliaiheisia kuvia. Kasinon yleisilme on silti hyvin yksinkertainen ja selkeä. Se sopiikin siksi ilmeeltään myös loistavasti monille niistä pelaajista, jotka pitävät kaikista minimaalisimmista kasinoista. Kasinon yksinkertainen ja selkeä ulkoasu tekee siitä myös erittäin helppokäyttöisen.\nPixel.Bet Casino mobiilissa\nKasinon mobiiliversio toimii sekä selaimen että ladattavan sovelluksen kautta. On täysin pelaajasta kiinni kummasta pelitavasta pitää enemmän. Tosin selainversio toimii kaikilla käyttöjärjestelmillä, kun taas mobiilisovellus ei.\nKasinon mobiiliversio tarjoaa samat ominaisuudet kuin tietokoneillekin luotu versio. Tarjolla on siis esimerkiksi suuri pelivalikoima, samat tarjoukset, samanlainen asiakaspalvelu ja sama maksutapa. Pixel.Betin selkeä ulkoasu on myös käytännöllinen ja tyylikäs kun pelataan mobiililaitteiden pienellä näytöllä. Se tarjoaa siis aivan yhtä laadukkaan pelikokemuksen laitteesta riippumatta.\nPixel.Bet kertoo olevansa “nopein ja simppelein esports-vedonlyönnin mobiilialusta, pelaajilta pelaajille”. Se pitää paikkaansa, sillä sivusto on Pay N Play -maksutavan ansiosta erittäin nopea. Sen ilme on myös hyvin selkeä ja yksinkertainen, jonka vuoksi kasinon käyttäminen on helppoa.\nKaikki tarvittava löytyykin kasinolta helposti ja myös pelit on jaettu erittäin käteviin kategorioihin. Pelityyppien lisäksi pelit on jaettu kategorioihin esimerkiksi uutuuksien, ostettavien bonusten, korkean volatiliteetin ja kampanjoiden mukaan. Kasinon asiakaspalveluun vastataan myös nopeasti chatin kautta. Asiakaspalvelu on myös erittäin osaavaa ja vastaakin vaikeisiinkin kysymyksiin nopeasti.\nKasinon asiakaspalveluun saa yhteyden chatin kautta tai sähköpostitse. Sähköposteihin vastataan yleensä 24 tunnin kuluessa kun taas chat-viesteihin usein sekunneissa tai minuuteissa. Kasinon asiakaspalvelu on auki ympäri vuorokauden joka päivä.\nSuomea puhuvia asiakaspalvelijoita ei kuitenkaan ole. Sivuston asiakaspalvelijat käyttävät kuitenkin usein automaattista kääntäjää, joten chattiin voi siitä huolimatta jättää suomenkielisen viestin ja saada siihen suomenkielisen vastauksen. Pelaajien apuna toimii myös usein kysyttyjen kysymysten osio, jossa on kattavasti tietoa eri aiheista.\nSeuraa kasinoa somen ja uutisten kautta\nPixel.Bet on aktiivinen myös sosiaalisessa mediassa. Se jakaa tiliensä kautta etenkin e-urheiluun liittyviä asioita. Kasino toimii Facebookissa, Twitterissä ja Discordissa. Se ei kuitenkaan ole esimerkiksi YouTubessa tai Instagramissa monien muiden kasinoiden tavoin. Esimerkiksi kasinon Twitterin tili on kuitenkin hyvin aktiivinen ja uusia julkaisuja ilmestyykin jopa useita päivässä.\nSeuraamalla kasinon sosiaalisen median tilejä voi saada ajankohtaista tietoa esimerkiksi ajankohtaisista esports-turnauksista ja jopa vedonlyöntivinkkejä. Kasinosivustolla on myös Uutiset-osio, jossa kasino jakaa ajoittain melko säännöllisesti erilaisia peliaiheisia artikkeleita. Tekstit ovat kuitenkin englanniksi.\nPixel.Bet on erittäin turvallinen, laadukas ja tyylikäs nettikasino. Se on panostanut myös erityisen helppoon ja nopeaan pelikokemukseen. Kasino sopii aivan yhtä hyvin niin kattavaa esports-tarjontaa kuin myös suurta kasinopelivalikoimaa suosiville. Kasinon live-kasino ei kuitenkaan ole kaikista suurimpia, mutta tarjoaa silti kymmenittäin pelejä. Kasinon kierrätysvaatimukset ovat myös melko tyypillisiä, vaikka ne koskevatkin etenkin tervetulotarjouksen kohdalla talletusta, eivätkä varsinaista bonusta, kuten yleensä.\nKasinon huono puoli on myös se, että se ei tarjoa ainakaan jatkuvasti suomenkielistä asiakaspalvelua ja sen Uutiset-sivu on tarjolla vain englanniksi. Se sopii silti etenkin niille pelaajille, jotka pitävät yksinkertaisista ja selkeästi sivustoista sekä niille, joita kiinnostavat vanhanajan videopelin tyyliset grafiikat. Kasinon grafiikat ovat nimittäin tällaisia.\nKasino tarjoaa esports-vedonlyöntikohteita, mutta ei esimerkiksi urheiluvedonlyöntiä.\nPixel.Betin pienin talletussumma on 20 euroa.\nKyllä tarjoaa. Pelisivusto tarjoaa pelaajille mahtavan 100 % bonuksen 500 euroon asti. Bonuksen voi käyttää oman mielen mukaan joko kasinopeleissä tai vedonlyönnissä.\nNettikasinolla on Malta Gaming Authorityn myöntämä pelilisenssi.\nKasinon voitot ovat verottomia pelaajille, jotka asuvat Suomessa.\nOnko Pixel.Bet suomenkielinen nettikasino?\nPixel.Bet on suomenkielinen sivusto, mutta asiakaspalvelijat eivät puhu suomea.\nToimiiko pelisivusto ilman rekisteröitymistä?\nPixel.Bet on ilman rekisteröitymistä toimiva pikakasino. Se tarkoittaa sitä, että erillistä kirjautumisprosessia ei ole, vaan tili luodaan ensimmäisen talletuksen yhteydessä automaattisesti.\nKuinka nopeasti voitot maksetaan?\nKasinon voittojen nostot käsitellään yleensä välittömästi, minkä jälkeen ne näkyvät omalla pankkitilillä muutamissa minuuteissa pankista riippuen.


Pellavasydän: lokakuuta 2011\nNeulakinnas osa 3: Kääntymisharjoituksia\nKansalaisopiston neulakinnas-kurssin toisena iltana - koko 3 tuntia - harjoittelimme kääntymistä.\nTeimme siis neulakinnasta sormenpäistä aloittaen ja opettelimme kääntymään (jolloin siis muodostuu "kuppi"). Ei ollut sekään helppoa. Kävin muuten netistä etsimässä videota, missä olisi neuvottu neulakintaan tekemistä ja niitäpä löytyikin, mutta ei yhtään sellaista tapaa, minkä me opettelimme.\nhttp://www.neulakintaat.fi/ Tästä linkistä löytyy paljon tietoa neulakintaista ja niitä videoitakin.\nEnsi torstaina harjoitukset jatkuvat. Saas nähdä alkaako kinnas hahmottua? Vaikeudesta huolimatta tässä kinnasharjoittelussa on sellainen hyvä puoli, että luulot dementiasta haihtuvat, koska kuitenkin pystyn oppimaan uutta. (Pelko dementiasta nimittäin aika usein nostaa päätään, sillä äidilläni oli tämä tauti. Halutessasi voit lukea muistokirjoituksen sivulta "mervi".)\nTähän liitän videon, jossa neulominen onkin helppoa. Mikä lienee tämän opetus, ehkä se, että kilpaileminen saattaa olla vaarallista? http://vimeo.com/3399432\nJoku tässä mättää, ei taida tulla kinnasta?\nTällainen on työväline. Vaikka kuvassa onkin kaksi neulaa, yksi niitä vain tarvitaan.\nLähettänyt Pellavasydämen Mervi klo 13.10\nTunnisteet: neulakintaat, työtavat\nNeulakinnas osa 2: Aloitusharjoituksia\nEdellisen kirjoitukseni kommentissa pyydettiin kertomaan vaikean projektin etenemisestä. Otan siis hiukan taaksepäin ja näytän, millaiset olivat tulokset ensimmäisestä neulakinnaskurssi-illasta.\nTuossa vasemmalla on pelkkiä solmuja. Näissä tapauksissa en siis päässyt alkusolmua pidemmälle. Sen sijaan oikealla on jo vähän "edistytty".\nTuli elävästi mieleen kansakoulun 3-luokka, kun opeteltiin kutomaan. Miksi ihmeessä opettaja valitsi mustan langan, josta piti kutoa neekerinukke? Kun en erottanut oikeaa ja nurjaa silmukkaa, piti purkaa, jos meni laskuissa sekaisin. Rivi oikeaa, rivi nurjaa, oikeaa, nurjaa...Näistäkään yritelmistäni en tunnista, miten päin pitää olla, mikä on oikea ja mikä nurja puoli jne...\nEmme siis yrittäneetkään ensimmäisenä iltana tehdä mitään muuta, kuin saada työ ALKUUN. Ensi torstaina sitten enemmän.\nAika osuvasti on joku etsinut googlessa hakusanalla "elääkö käsityöläinen" ja siten päätynyt tähän blogiini. Näitä hinnoitteluasioita olenkin viime päivinä pähkäillyt todella paljon. Sain minun mittapuuni mukaan ison tilauksen uudelle jälleenmyyjälle (ei minulla kyllä juuri ole vanhojakaan). Nyt on kädet rakoilla, kun olen toteuttamassa tuota tilausta ja siinä samassa katsonut kellosta, kuinka paljon menee aikaan yhden korin virkkaamiseen. Lopputulema on taas kerran se, ettei käsityön tekemisellä todellakaan elä. En voi mitenkään pyytää sellaista hintaa, että tuote vielä menisi jälleenmyyjällä kaupaksi ja että itse saisin siitä kunnollisen tuntipalkan. Miksi se on niin?\nLähettänyt Pellavasydämen Mervi klo 22.51\nTunnisteet: hinnoittelu, neulakintaat, tuotteet, työtavat\nNeulakinnas osa 1: En siis osaakaan kaikkea?\nAika monenlaisia käsitöitä olen tehnyt. Monenlaista osaankin. Mutta en kaikkia. Nyplääminen oli sellaista, mitä en oppinut. Vaikka en kyllä ole lopullisesti antanut periksi, tyyny kylläkin vietiin vinttiin. Toisaalta - ei ole pakko osatakaan nyplätä, kun virkkaamalla saa nopeammin valmista.\nVuosi sitten joulun alla minua pyydettiin kattamaan joulupöytä museoon. Sain idean vanhanajan ompeluseurasta ja olisin halunnut tehdä sinne neulakintaat. Otin siis ohjeen, kuvat työtavasta ja aloitin. Aloitin. Purin ja aloitin. Eikä siitä tullut mitään. Tänä syksynä ilmoittauduin kansalaisopiston neulakinnaskurssille. Päätin oppia tuon viikinkien aikaisen työtavan. (Vaikka virkkaamalla tai neulomalla voi myös tehdä kintaita)\nMeitä oli siellä kymmenkunta vanhempaa naisihmistä. Eikä meinattu oppia sitten niin millään. Opettaja näytti, miten tehdään. Näytti uudestaan ja uudestaan ja uudestaan. Eikä me ymmärretty. Opettaja näytti jokaiselle kädestä pitäen. Vieläkään ei valjennut. Sitten meinasi lamppu syttyä. Sain työn alkuun. Koska opettaja oli sanonut, että koko ensimmäinen ilta(3 tuntia!) käytetään aloittamisen opetteluun, otin uuden langan ja yritin taas. Tällä kertaa se ei onnistunutkaan. Sattumanvaraisesti onnistui tai ei onnistunut. Kunnes sitten vihdoin KÄSITIN miten nuo silmukat tehdään. Uskomattoman vaikeaa. Eikä siis vielä päästy tekemään muuta kuin aloitussilmukkaa.\nTässä on netistä nappaamani kuva neulakintaasta:\nJa tässä sen ensimmäisen silmukan tekemistä:\nSitten vielä kuva työvälineestä:\nKyllä työ kuulemma sitten joutuu, kunhan sen oppii....saas nähdä ens torstaina!\nNäiltä sivuilta voi käydä myös katsomassa, mistä oikein on kysymys. Tiedä vaikka innostuisit sinäkin!\nLähettänyt Pellavasydämen Mervi klo 21.45\nPikku harmeja yrittäjän arkipäivässä\n7veljestä (1) afrikankukka (1) ajattelu (1) alakuloa (3) alennusmyynti (10) alusvaatteet (3) alv (1) antibiootti (7) apukeittiö (2) apuvälineet (2) arkipäivää (2) arvonlisävero (3) arvonta (28) asenne (1) asiakaspalvelu (19) asiakastyö (4) asiakkaat (41) asiakkat (1) askartelu (10) avioliitto (1) batiikkikankaat (2) betoni (1) blogi (38) blogin sisältö (2) blogit (4) blogiyhteistyö (2) dieetti (1) elämä (2) elämäntarina (2) enkeli (3) esiintyminen (2) esteettömyys (4) eteinen (9) etiketit (1) etätyö (1) facebook (8) fibromyalgia (2) firman myyminen (1) fysioterapia (3) haarukkapitsi (2) haasteet (5) haaveet (1) haku (1) harjoittelijat (13) harjottelijat (1) harmistuksia (28) harmituksia (1) hattu (4) hatut (2) helma (1) hemmottelua (1) henkilökohtainen avustaja (15) hinnnoittelu (1) hinnoittelu (17) hiukset (3) huivi (1) huivit (11) huonekalut (1) huovuttaminen (4) huovutus (9) hyväntekeväisyys (1) häät (1) höpöhöpö (1) ideat (11) ihmettelyä (2) ihmiset (1) ihon hoito (2) ilo (1) iloa (2) iltapala (1) Instagram (2) ironia (1) ison tytän asu (1) ison tytön asu (30) ison tytön vaatteet (7) isontytönvaatteet (1) itsekuri (1) itsetunto (2) jalusta (1) joulu (39) jouluvalmistelut (7) joutilaisuus (1) juhannusruusu (1) jumppa (4) jälleenmyynti (1) järjestely (11) kaapit (1) kamera (4) kangaspuut (6) kankaanpainanta (2) kankaat (22) kassit (8) Katariina (1) kehyskukkaro (1) keittiö (10) keittiön sisustus (3) Kela (2) kengät (8) keramiikka (2) keskeneräistä (2) kesä (1) kierrätys (6) kierrätystä (4) kiire (6) kilpailu (2) kipu (4) kirjat (7) kirjoittaminen (2) kirjonta (10) kirpputori (10) kirpputorilöydöt (3) kivut (6) kodinhoitohuone (1) kokemusasiantuntija (1) kommentit (11) koneet (1) koneneulonta (2) konttori (1) korin vuori (1) koriste-esineet (1) korit (1) korjaus (2) korjausompelu (17) kortit (4) korut (6) korutarvikkeet (2) korvaus (1) kosmetiikka (2) koti (6) kotisivut (1) kranssi (4) kritiikki (5) kudonta (4) kuitintarjoamisvelvollisuus (1) kuitti (1) kukat (29) kuntosali (1) kurssit (19) kutominen (7) kuukauden käsityö (1) kuvat (1) kykselyt (1) kyltit (1) kyselyt (8) kyynärsauvat (2) kännykkä (3) käsityökirjat (7) käsityömessut (14) käsityöt (17) käsityötarvikkeet (8) käsitöitä (1) laboratoriokokeet (3) lahjaideat (5) laihduttaminen (8) laiskuus (1) langat (35) lankahuone (1) lapaset (1) lehtikirjoittelu (2) lehtimainos (1) leikkaukseen valmistautuminen (7) leikkaus (18) liikunta (7) liikuntavamma (2) liivihame (4) linkkejä (1) lipsahduksia (1) loimi (1) loma (11) lonkkaleikkaus (6) lonkkavika (2) loppuunmyynti (15) lukijat (9) luonne (2) luovuus (4) lyhty (1) lääkkeet (10) lääkäri (21) mahdollisuudet (1) mainokset (23) mainokset. mainostaminen (1) mainonta (22) mainostaminen (2) makramee (1) maksukatto (1) makuuhuone (13) markkinointi (16) markkinointi myynti (3) Martin Markkinat (11) materiaalit (8) matkat (1) matonkude (18) matto (1) media (3) mekko (1) merellinen (2) Merino Baby (1) mielipide (2) mieluisimmat aiheet (1) minä (1) mokat (2) muistelmat (1) muistoja (2) muotinäytös (3) muuta elämää (87) Muutto (14) Myymälä (16) myymäläkalusto (1) myymälästä (49) myynti (4) myyntistailaus (1) myyntitapahtumat (8) myyntitili (8) myytävänä (2) Nalle-lanka (1) napit (6) netissä tilaaminen (1) neulakintaat (5) neuleet (14) neuleet neulominen (1) neulelangat (17) neulominen (104) neulonta (18) nimikointi (5) noloa (1) Novita (1) nukke (1) nypläys (2) näppipyyhkeet (2) näyteikkuna (24) näyteikkunat (6) ohjeet (24) olohuone (11) oma elämä (25) oma koti (17) oma kuva (6) omaa elämää (9) omat vaatteet (3) ompeleminen (60) ompelu (29) ompelukone (3) Orton (1) ostokset (20) ostot (6) paikkaus (1) pakkaus (2) palaute (6) palautteet (7) palkinto (1) palvelu (5) paperinaru (4) paperityöt (1) pelko (1) pellava (19) pellavamallisto (16) perhe (3) perinteet (1) pettymys (2) piha (2) pintaremontti (1) pipo (19) pipot (8) pitsit (3) plagiointi (1) pohdintaa (33) pohdintoja (34) pohdiskelua (7) poliisi (1) polvisukat (4) poppana (2) poseeraaminen (1) posti (3) potilasvahinko (2) puikot (5) puolaaminen (1) puolanpohja (2) pussukka (15) puunappi (1) puuseppä (1) Puustelli (1) puutarha (2) puutuotteet (4) puuvillalangat (12) puuvillatunikat (1) pyörätuoli (5) päivän asu (7) pääsiäinen (1) pääsiäisaskartelu (1) päätöksiä (2) pöytä (1) pöytäliina (1) rahat (2) rakennustarkastaja (3) rakkaus (1) ramppi (1) ravitsemusterapeutti (2) rekvisiitta (1) remontti (7) ruoka (5) ryhtymisrajoite (1) ryijy (1) ryijysolmu (1) sairaala (33) Sairaalassa (15) Sairaalat (1) sairaanhoito (4) sairaus (15) siivous (13) siivousta (6) sisustaminen (22) sisustus (21) Sisustusta (1) some (4) somistus (46) ständi (4) sukkalangat (16) sukkapuikot (6) sukkula (1) suru (1) suunnitelmat (3) synttärit (1) säärystimet (6) säärystin (1) taito (2) takahuoneesta (6) taksi (3) taksikortti (1) Tallinna (8) Talllinna (1) talon myynti (2) Tampereen Kädentaitomessut (3) tapetti (1) tarrat (1) taulut (5) teatteripuvustus (13) tekijänoikeus (5) tekstiilit (1) terveydenhoito (2) terveys (3) terveystalo (1) tietokone (7) tilaukset (2) tilaustyö (6) tilaustyöt (27) tilkut (1) toipuminen (1) torkkupeitto (1) torkkupeitto. tuotteet (1) Trikoo (4) tukkuliikkeet (2) tunika (10) tunika tuotteet (1) tunikat (14) tunnustukset (1) tunteet (3) tuotteet (369) tutkimukset (4) tuubihuivi (1) tuunaus (5) tuunausta (3) Tyks (4) tyyli (1) työ (5) työharjoittelu (8) työhuoneelta (26) työntekijä (8) työtavat (16) työvälineet (15) uimahalli (2) ulkopuoli (5) uudistus (2) uusi elämä (1) Uusikaupunki (3) vaalit (2) vaatesäilytys (1) vaatteet (5) valaistus (2) valikoima (2) valitusta (2) valmistajat (3) valokuvaaminen (10) valokuvat (1) valokuvaus (5) vammaispalvelu (2) vammaispalvelut (13) vanhat esineet (10) vanhat sukat (1) vauvaneuleet (1) velvollisuudet (1) verhot (4) verkkokauppa (6) verotus (4) vesijumppa (2) vessa (2) vetoketjut (2)


Raportteja verenkierrosta: tuulessa katot lentävät\nTuulessa katot lentävät unissaan. Kenties se mikä meitä ohjaa, on aina näkymättömissä? Mittailen mattoani, katselen sille olemassaoloa, tarkoitusta. Nauru seinillä soi ja helisee, syvenee, vaeltaa valkeudessa omaa aikaansa etsien. Jos on tullut osalliseksi. Hän sai minut pelkäämään mitä eniten toivon, on liian monta suuntaa ja päivät väistyvät, harhaavat katseet. Miehen pitää olla mies, sanoo parturi kulmia värjätessään. Siis tilaa luonne ja asenne, luo katse ja yhteys, silloin kaikki on mahdollista. Tilaa. Ei laukulta kysytty halua matkustaa, ei sikiöltä valon kirpeyttä. Hiljaisuus viiltää, raskain paino lopulta perhosen keveyttä.\nNiin vähän eroamme 2001\n=> 2001 , antologiat , julkaistut , Peltikattoblues , proosarunot , runot


Kannettava ilmakompressori 12V Dunlop – Maceakauppa.fi\nTätä kompaktia kompressoria voidaan käyttää ajoneuvojen, pyörien tai esim. pallojen täyttämiseen.\nTuotetunnus (SKU): 8711252102146 Osastot: Kompressorit ja täyttöpistoolit, Paineilmakompressorit ja tarvikkeet, Rengas- ja vannetarvikkeet Brand: Dunlop\nKompaktin kokoinen ilmakompressori on käytännöllinen renkaan ja muiden paineiden mittaamiseen sekä ilman lisäämiseen. Soveltuu parhaiten ajoneuvon renkaiden täyttöön. 12V pistokkeen ansiosta saat ilmakompressoriin virtaa ajoneuvosta jos laitteen akku on tyhjä. 12V pistokkeen johdon pituus 4 metriä. LED Näytön avulla näet ilmattavan renkaan paineen. Kompressorissa on mahdollisuus asettaa 4 erilaista mittayksikköä. (PSI, BAR, KPA, KG/CM). LED-lamppu mahdollistaa työskentelyn hämärässä. Mukana tulee 2 kpl suuttimia.\nMitat: 22 x 7 x 17\nTyöpaine max: 120PSI (8 Bar)\nIlmavirta 25 L/min\nIlmaletkun pituus: 40 cm\nAkku, missä mahdollisuus tarkistaa lataus.\nAkkulaturin johdon pituus: 4 m\nPistoke: Liitäntä tupakansytyttimeen\n32 × 39.5 × 54.5 cm\n2 arviota tuotteelle Kannettava ilmakompressori 12V Dunlop\nMatti Eskola – 8.6.2021\n“Kompressorin” lmaletku katkesi (mureni) itsestään säilytyksessä. Sitä ennen yritin kerran täyttää laitteella auton rengasta, tulos oli plus miinus nolla. Varmaan kiinalainen on antanut pumpulle takuunkin, mutta verkkokaupan kanssa asiointi tuskin maksaa vaivaa.\nTäysin laaduton laite. Ei toimi ja hajoaa itsekseen. Ihmettelen, mitä tekemistä Dunlopilla, aiemmin brittifirmalla, nyk. japanilaisella, on tekemistä kiinalaisen käsiin murenevan “kompressorin” kanssa. Nimi on myyty, siinäpä laadun tae.


Kuinka tehdä Wet Martini - Tips for you - Tipsed.Com\nKuinka tehdä Wet Martini\nYksi tunnetuimmista cocktaileja, moderni maku edellyttää yleensä Martinia jotka tarjoillaan lähes rutikuiva.Tämä tarkoittaa niin vähän vermutti kuin mahdollista, kun märkä ja kuiva luokitukset viittaavat määrää vermutti käytetään.Enemmän vermutti vuonna martini, kosteampi se on.\nsuosiminen kuiva Martineilla alkoi vuonna 1940, ja mahdollinen syy tähän muutokseen oli halu voimakkaampi cocktail - vermutti ei ole korkea alkoholipitoisuus.Toinen mahdollinen syy on suhteellisen alhainen laatu vermutti käytettävissä Yhdysvalloissa.Ollakseen parhaimmillaan, vermutti on paljon, kuten valkoviini;se on käytettävä melko nopeasti ja säilyttää jääkaapissa.\nTämä Martini voidaan tehdä joko gini tai vodka ja resepti on innoittamana yksi Mitä Ruoanlaitto Amerikassa.\n3 unssia Bombay Sapphire giniä\n3 unssia valkoinen vermuttia\nTäytä 2 martini lasit jään ja veden ja kumoaa.Käyttämällä vih\nannes kuorimaveitsi, irrota 3 pitkiksi suikaleiksi päässä sitruuna, poistamalla vain kuori, ja niin vähän sisäkuori kuin mahdollista.\nvalkoisen osan vajaat kuori sitruuna kutsutaan sisäkuori .Se on luonnollisesti karvas, joten vältä sitä ellet halua katkera maku teidän juoda.\nTäytä ravistin puolitiehen jään, lisää sitten giniä ja vermuttia.Sekoitetaan syömäpuikko, lusikalla tai sekoitussauvan, sekoittamista perusteellisesti.\nBombay Sapphire on aromaattinen gin, joten se on parasta sekoitetaan, ei ravistella.Vodka Martinia voidaan ravistella, mutta aromaattinen giniä tarvitse sekoittaa, tai muuten teidän Martini voisi olla karkea maku.\nKaada jään ja veden martini lasit, ja hiero sisätilojen sekä 1 nauhat sitruunan kuori.\nkäyttäminen metalli siivilä, kaada sekoitetaan cocktail osaksi martini lasit.Twist 1 sitruunan kuori kullakin juomaa, ruiskutus öljyt kuori pinnalle martini.Pudota 1 kierre jokaiseen lasi ja tarjoile heti.\nJotta tämä juoma vodka, korvata korkealaatuista vodka gini, ja kattavat cocktail shaker ja ravista sijaan sekoittaen.\nVoit käyttää vähemmän vermutti, mutta klassinen märkä martini on puolet vodkaa tai gini, puoliksi valkoinen vermutti.Julia Child edullinen suhteessa 5-to-1, vermutti giniä.\nJäähdytys gini tai vodka pakastimeen tarkoittaa voit käyttää vähemmän jäätä, noin puolet.Tämä tarkoittaa martini on vahvempi makuista ja vähemmän laimentaa.\nkytkin ylös koristele: Käytä cocktail sipuli sijaan kierre.Vaikka oliivit ovat yleisiä Martinia, kierre tai sipuli on paremmin märkä Martini, koska ylimääräinen vermutti paria parempi sitruunalla tai etikalla kuin se tekee brininess oliiveja.


Pan Am Boeing 747-212B N724PA\nClipper Fairwindin kokeellinen väritys 80-luvun puolivälistä\nSe pakollinen lähikuva, lasersiirtokuvien sinisen värin läpikuultavuus ei haittaa valmiissa mallissa ja pienistä koristeraidan sopivuusongelmista huolimatta näitä uskaltaa suositella muillekin.\nVaikka oman mallinrakentelun kanssa on ollut vähän hiljaista viime aikoina, valmistuu sitä kuitenkin aina jotakin. Tällä kertaa Boeingin 747 klassisena -200-versiona ja ensimmäisen operaattorin eli Pan American World Airwaysin väreissä, mutta ei ihan siinä tavallisimmassa kaaviossa…\n747 Jumbo Jet tuntuu olevan muodoiltaan hieman hankala tapaus mallinvalmistajille, kone on niin persoonallisen näköinen että pienetkin virheet saavat helposti aikaan tunteen että jotakin on pielessä vaikkei sitä sen tarkemmin osaisi paikallistaa. Konetyypin kyllä tunnistaa melkein minkä valmistajan sarjasta tahansa, mutta tarkat esikuvan mukaiset mallit ovat harvassa. Hasegawan 1:200-mittakaavan 747-200 on siellä paremmassa päässä, mutta siinäkin alkaa sarjan ikä jo painaa kohodetaljien ja sovitteiden muodossa. Lisäksi siinä on jotain Airfixin tapaista pehmeyttä yksityiskohdissa ja koko olemuksessa, mikä on hieman hankalaa korjata rakentelun myötä. Kittiä tuli leviteltyä taas useammankin kerran, valitettavasti myös ohjaamoikkunoiden päälle vaikka olisinkin mieluusti halunnut käyttää alkuperäisen osan läpinäkyvänä valmiissa mallissa.\nNo, valitukset sikseen koska tämäkin sarja opetti taas paljon kärsivällisyyttä ja huolellisuutta tekijälleen. Valmiista n. 34cm pituisesta mallista ei toivottavasti näy mikä määrä työtä sen tekemiseen taas meni, luulin että äkkiähän tuollaisen pienen Hasegawan tuosta väsää mutta totuus oli toisenlainen. Koska Boeingin 747 ja Pan Am ovat iso ja merkittävä osa ilmailun historiaa, seuraavassa pieni taustaselvitys oikean konetyypin vaiheista.\nBoeing 747:n syntyyn vaikutti pääosin kaksi seikkaa 1960-luvun alussa: Yhdysvaltain ilmavoimien tarve kokonaan uudelle suurelle kuljetuskoneelle ja kaupallisen siviili-ilmailun 1970-luvulle ennustettu voimakas kasvu. Boeing hävisi CX-HLS (Cargo Experimental, Heavy Logistic Support) -nimellä kulkeneen kuljetuskoneprojektin Lockheedille (C-5 Galaxy), mutta siitä saadut kokemukset voitiin silti käyttää hyväksi uuden, ennenäkemättömän suuren matkustajakoneen suunnittelussa.\nEnnen 747:ää maailman suurimmat matkustajakoneet olivat Boeing 707 ja Douglas DC-8, mutta lentoyhtiöille ne olivat jäämässä jo liian pieniksi lentokenttien ruuhkautuessa kasvavien matkustajamäärien myötä. Pan Amin johtaja Juan Trippe erityisesti painosti Boeingia rakentamaan uuden matkustajakoneen jonka kapasiteetti olisi noin kaksinkertainen vanhaan 707:ään verrattuna, mutta silti suhteellisesti halvempi operoida.\nToisin kuin Douglasin DC-8, 707:stä ei ollut teknisesti helppoa tehdä pidempiä ja suurempia versioita, joten Boeing päätyi kokonaan uuteen konetyyppiin. 1960-luvulla uskottiin toisaalta vakaasti että myös siviili-ilmailun tulevaisuus on ääntä nopeampaa, joten 747 suunniteltiin kuljettamaan pelkkää rahtia sen jälkeen kun matkustajat olivat jo siirtyneet myöhemmin valmistuviin SST- ja Concorde-koneisiin. Tämä rahtioptio vaikutti eniten 747:n klassiseksi tulleisiin ja helposti tunnistettaviin muotoihin: ohjaamoon matkustamon yläpuolella sekä leveään runkoon jonka ruumaan mahtui kaksi kevyttä standardikonttia rinnakkain.\nAlun perin Boeing ei keksinyt varsinaista tarkoitusta ohjaamon taakse jäävälle kateosalle, vaan se oli ajateltu ehkä miehistön taukotilaksi joten ikkunoitakaan ei laitettu kuutta enempää. Pan Amin Trippelle tämä ei tullut kuuloonkaan, siitähän saisi vaikkapa cocktailbaarin matkustajien käyttöön joten vanhasta Stratocruiserista tutut kierreportaat tekivät kuuluisan paluun matkustajakoneisiin. Myöhemmin Singapore Airlines markkinoi näkyvästi yläkannelta jatkettuja “Big Top”-versioitaan, jotka olivat 747-400:n esiaste.\nHupaisaa kyllä Airbus rakensi myöhemmin parikin konetyyppiä jotka muistuttavat aikoinaan hylättyjä 747-kehitelmiä: kaksikerroksinen A380 on kuin alkuperäinen 747-suunnitelma joka 1960-luvun kapearunkoisena 500-600-paikkaisena versiona olisi ollut täysin epäsuhtainen rungon ja siiven mitoiltaan ja A300-600ST Beluga puolestaan rahtikone jossa ei ollut kokonaan aukeavaa nokkaa Pan Amin toiveiden mukaisesti. Myös ylä- ja keskisiipisiä ja jopa 3-moottorisia versioita esitettiin, mutta 737-suunnitteluryhmästä 747:n pääsuunnittelijaksi siirtynyt Joe Sutter tyrmäsi kaikki nämä “kalkkunat”.\nSiipien kärkiväli ja nuolikulma muodostui lopulta monen asian kompromissiksi taloudellisuuden, suorituskyvyn ja lento-ominaisuuksien välillä. Nosteen kannalta optimaalinen kärkiväli olisi ollut liian suuri lentokenttien ja rullausteiden kannalta, joten lyhyemmästä siivestä otettiin kaikki irti kolmiosaisten laippojen ja koko siiven mittaisten johtoreunan Krüger-laippojen avulla. Lopullinen 37,5 asteen nuolikulma puolestaan oli Boeing 707:n (35) ja B-52-tuulitunnelimallin (40) välissä, suurempi kulma lisäsi suorituskykyä mutta oli silti riittävän vakaa koneen pystyakselin suhteen. Laskutelineiden pyörät ja jarrut otettiin suoraan 707-320B:stä, mutta määrä nousi kuuteentoista kun runkoon asennettiin kaksi telinettä lisää. Massiivisesta 300 tonnin tienoille suunnitellusta maksimipainosta huolimatta 747 pystyi operoimaan olemassaolevilta kiito- ja rullausteiltä.\nKaikki palaset alkoivat loksahdella paikoilleen, mutta moottorikysymys oli vielä ratkaisematta. Se olikin vaikeampi juttu, koska sopivaa moottorityyppiä ei 747:n tyyppiseen konseptiin ollut vielä oikeastaan olemassakaan. C-5A Galaxy-kuljetuskoneen (ja Pan Amin Juan Trippen ykkösvaihtoehto) General Electric TF-39-ohivirtausmoottori oli suunniteltu hitaammille matkanopeuksille ja Rolls Roycen RB.211 oli lupaava suunnitelma mutta aivan liian keskeneräinen. Pratt & Whitney oli kuitenkin varma että he pystyisivät suunnittelemaan joustavamman ja kaupalliseen matkustajaliikenteeseen paremmin soveltuvan moottorin kuin GE:n CF6-ehdotus. Näin lopulta kävikin, mutta JT9D-moottorin kehitystyö oli hyppy tuntemattomaan siinä määrin että jopa ensimmäinen kaupallinen lento 22. tammikuuta 1970 jouduttiin lentämään toisella koneyksilöllä moottorin ylikuumenemisen takia.\nNäistä lähtökohdista 747 oli valtava taloudellinen riski kaikille osapuolille. Pan Am tilasi kuitenkin 25 konetta á 18 miljoonaa dollaria 22. joulukuuta 1965. Boeingilla ei ollut edes tarpeeksi isoja tehdastiloja uuden konetyypin rakentamiseen, joten maailman suurinta matkustajakonetta varten rakennettiin ensin tänä päivänäkin maailman tilavuudeltaan suurin rakennus Washingtonin Everettiin.\nNäkymät olivat kuitenkin valoisat ja uhkapeli kannatti ainakin jonkin aikaa, Boeing sai lähes monopolin suurten laajarunkokoneiden valmistamiseen useaksi vuodeksi ja Pan Amin Jumbo oli ehkä maailman tyylikkäin tapa matkustaa merten ja mannerten yli. 70-luvun energiakriisi tuhosi lopulta Pan Amin talouden mutta antoi jatkoaikaa 747:lle kun yliäänikoneiden valtakautta ei tullutkaan. Boeing 747 puolestaan sai myöhemmin antaa tilaa pienemmille mutta pitkiä matkoja taloudellisemmin lentäville kaksimoottorikoneille, jotka pystyvät lennättämään matkustajat suoraan kohteisiin ympäri maailmaa suurten hubien sijasta.\nHasegawan perussarjaa on julkaistu lukuisina eri paketointeina ja hommasin taannoin Lufthansan klassikkojumbon tarkoituksena helppo rakentelu suoraan laatikosta. Muuten hyvä, mutta tarkempi perehtyminen asiaan osoitti että Lufthansan 20-ikkunaisella yläkannella varustetuissa koneissa oli jo GE:n moottorit eikä sarjan ehdottamat wanhat Pratt&Whitneyt. Toisekseen siirtokuvien Lufthansa-teksti oli vähän kummallisella fontilla, kun ikäänkuin kiusaksi laatikon kanteen oli kuitenkin osattu painaa se oikea versio.\nEipä mitään, Classic-Airlines.comilla on mukava valikoima 1:200-mittakaavan tarvikesiirtokuvia ja sieltä vaan valitsemaan. Näistä löytyikin mielenkiintoisen näköinen Pan Amin kokeilukaavio jossa yhdistettiin klassinen valkoinen katto, sininen cheatline ja pienempi versio myöhäisemmästä "billboard"-logosta. Kun vielä selvisi että kyseinen yhdistelmä oli oikeasti käytössä lyhyen aikaa 80-luvun puolivälissä Clipper Fairwind-koneessa niin valinta oli helppo.\nHarmi vaan että kyseinen kaavio on lasersiirtokuvina hieman hankala Boeingin valkoinen-alumiini-suojaharmaa-värityksen kanssa, koska siirtokuvista puuttuu valkoinen pohja. Tästä seuraa että maskiteipit on syytä saada hyvin tarkasti kohdalleen jotta cheatlinen alapuolelle jäävä valkoinen maaliraita tulee oikeaan kohtaan, 1:200-mittakaavassa ei pelivaraa ikkunarivin ja siiven välissä jää oikeastaan yhtään. Otin siis siirtokuvista parit valokopiot ja leikkasin niistä oikean kokoiset harjoitusraidat, joita käytin maskien laiton apuna. Maalausjärjestystä piti miettiä myös toisenkin kerran, tällä kertaa maalasin ensin ruiskulla rungon suoja-alueet ja siivet, sitten valkoisen yläosan ja lopuksi siveltimellä rungon alumiinit, moottorit pankkoineen ja siipien ja vakaimien etureunat. Maaleina Humbrolin matta 147, oma Corogard-sekoitus, Revellin kiiltävä 04 ja Koristehopea. Siirtokuvien alle ja päälle laitoin runkoon täyskiiltävän lattiavahan, mutta lopullinen lakka koko mallissa on Revellin matta moottorien suojapeltejä lukuunottamatta. Hasegawan avoimet ikkuna-aukot viimeistelin 3D-lakalla.\nFrankfurtin spottereilla on kiva sivu Pan Amin 747-koneista eri kaavioissa:\nOmasta mielestäni Pan Amilla ei huonoja kaavioita ollut missään vaiheessa, mutta vähän silti ihmettelen miksi tämä koekaavio ei saanut suurempaa suosiota. Onhan se kuitenkin yksi tyylikkäimpiä kautta aikojen?\nBowman, Martin W.: Boeing 747 : A History - Delivering the Dream (Pen & Sword Aviation, 2014)\nNorris, Guy & Wagner, Mark: Giant Jetliners (Motorbooks, 1997)\nPealing, Norman: Big Jets (Osprey, 1987)\nAirliners.net: Clipper Fairwind\nmatti meikalainen 20.6.2015 11:45 Vastaa lainauksella\nTally-ho 20.6.2015 17:03 Vastaa lainauksella\nTerve Wade, onnittelut erinomaisesta mallista ja Jumbon taustoituksesta. Kyllä tuo Pan-Amin livery on aina yhtä tyylikäs!\nOlisin vielä kysynyt sinulta koneen viimeistelystä mattalakalla. Olisin voinut kuvitella, että vähennät kiiltoa satiinilakalla, mutta käytit siis mattalakkaa koko koneeseen moottoreita lukuunottamatta. Voitko kertoa, miksi päädyit tuohon ratkaisuun?\nJoka tapauksessa hieno malli!\nA Lappalainen 20.6.2015 21:13 Vastaa lainauksella\nNätti. Tähän mittakaavaan voisi 747:n kuvitella rakentavansa. Kun vain jostain löytäisi sen Qantasin -300:n…\nMattaviimeistely ei näytä ollenkaan pahalta.\nwade 20.6.2015 22:21 Vastaa lainauksella\nKiitos kommenteista! Kusti: Tosiaan on ollut tässä muita kiireitä mutta tuo on hyvä taktiikka että yrittää pitää asian mielessä vaikka päivittäin. Ja eri vaiheiden suunnitteluahan voi tehdä aina sopivassa välissä missä vaan vaikka varsinaiseen rakentamiseen ei aikaa niin paljoa riittäisikään.\nTally-ho: Itse en suinkaan ole perinteisesti ollut mikään mattalakan ylin ystävä siviilikoneiden viimeistelyssä, mutta kun tuo Kai-Petri yllytti sekä 1:200-skaalaan että himmeämpään kiiltoon niin mielipidettä on täytynyt vähän tarkastaa :)\nMutta satiini/mattalakkakysymyksestä vielä, niin avainsana on tuo Revell: nimestään huolimatta se ei ole oikea mattalakka vaan pikemminkin juuri himmeän puolelle taittuva satiinilakka. Jos olisin halunnut pinnan aivan mataksi niin silloin olisin ottanut lakan Humbrolin purkista.\nA Lappalainen: Qantasin Jumbon ongelma taitaa olla Rolls Roycen moottorit, muita -300-sarjan painoksia kyllä liikkuu aina maailmalla silloin tällöin. Mun vakiokaupat ulkomailta ovat hollantilainen Flash Aviation Shop ja brittiläinen Kingkit. Tämänkin sarjan hankin juuri Kingkitistä käytettynä eikä ollut edes kallis. Ehkä noihin voisi laittaa wanted-sähköpostia että nappaavat sivuun kun tulee vastaan?\nMika Louhiaho 23.6.2015 16:13 Vastaa lainauksella\nTaattua Waden laatua jälleen. Vaikka olen itse ainakin toistaiseksi pitäytynyt erossa 1/200 skaalasta, niin tässä kokoluokassa huomio tuntuu aina kiinnittyvän paremmin itse kokonaisuuteen, mallin linjakkuuteen ja autenttisuuteen, mikä on minusta hyvä asia. Siirtokuvienkin väri saattaa aina vähän yllättää tietyllä maalipinnalla, mutta eikös tuo nyt todella lähellä historian ehkä tunnetuimman lentoyhtiön värejä ole.\nEn yleensä tykkää mattalakasta, mutta eipä tuo tässä mallissa hassumalta viimeistelyltä näytä. Pitää ehkä itsekin kokeilla johonkin malliin mattapintaa.\nE: 80-luvun lopulla tuli kyllä väsättyä tämän skaalan -300 -sarjalainen juurikin Hasegawalta. Silloin ainakin sarja tuntui laadukkaalta. Oli vuosia hyllyssä esillä muistuttamassa "suuren maailman" ihmeistä, joita ei Suomi-poikanen livenä näe :)\nA Lappalainen 24.6.2015 09:49 Vastaa lainauksella\nQantasin Jumbon ongelma taitaa olla Rolls Roycen moottorit\nKolmesatasen kyllä. Muistanko aivan väärin, vai olisiko tähän sellainen oikopolku, että tekisi Qantasin -400ER -version? Eikö Qantasinkin ER:ssä ollut GE:n moottorit, koska ER:ää ei muilla moottoreilla saanut? Sitten ei puuttuisi kuin siirtokuvat…:)\nwade 24.6.2015 11:59 Vastaa lainauksella\ntässä kokoluokassa huomio tuntuu aina kiinnittyvän paremmin itse kokonaisuuteen, mallin linjakkuuteen ja autenttisuuteen, mikä on minusta hyvä asia. Siirtokuvienkin väri saattaa aina vähän yllättää tietyllä maalipinnalla, mutta eikös tuo nyt todella lähellä historian ehkä tunnetuimman lentoyhtiön värejä ole.\nEn yleensä tykkää mattalakasta, mutta eipä tuo tässä mallissa hassumalta viimeistelyltä näytä.\nJep, jännä juttu että 1:200 Hasegawa 747 on makeampi kuin 1:144 Revell 747 vaikka luulisi että isompi malli olisi muotovirheineenkin jotenkin automaattisesti näyttävämpi. Pan Amin sinisen tarkemmasta määrittelystä en sano mitään kun en ole juuri livenä nähnyt, hyvin kelpaa kyllä mulle ja on linjassa niiden värikuvien kanssa mitä vastaan on tullut. 1:144 Minicraftin 727- ja TwoSixin myöhäisemmät "Billboard"-siirtokuvat on kuitenkin tummemmalla sinisellä ja vähän eri sävyllä, en tiedä pitäisikö edes olla sama vanhempien liveryjen kanssa..?\nViimeistelylakan lopullinen kiiltoaste taitaa olla puhtaasti makuasia, joskus näkee että kiillon himmeyttä perustellaan skaalaefektillä mutta kyllä nuo matkustajakoneet vaan kiiltää vaikka miltä etäisyydeltä oikeita koneita katselisi. Mutta jos yleisesti tapana on esittää lähes täyskiiltäviä esikuvia esittävät lekomallit vähintäänkin satiinipintaisina jo 1:72-mittakaavassa niin silloinhan se 1:200 pitäisi ollakin täysmatta. Oma linja taitaa olla nykyään se että 1:144 saa mennä vielä täysin kiiltävänä mutta 1:200 voi jo vähän himmentää, lisäksi olen aina tykännyt sekoittaa kiiltoasteita samassa mallissa esim. niin että siivet voi olla satiinipintaisempia jo 1:144-mittakaavassa.\nwade 24.6.2015 12:18 Vastaa lainauksella\nEikö Qantasinkin ER:ssä ollut GE:n moottorit, koska ER:ää ei muilla moottoreilla saanut? Sitten ei puuttuisi kuin siirtokuvat…:)\nSiltähän tuo näyttää, kun hakee 'Qantas 747-400ER' -kuvia niin ihan selvästi GE:n moottorithan ne. F-DCAL:ilta voisi ainakin kysäistä mitä maksaisi Qantasin nykykaavion 747-400 -siirtokuvat erikseen 1:200-mittakaavaan teetettynä, kun jotkut B787-siirtokuvat on jo valikoimassa.\nMun kokemuksien mukaan F-DCAL on hyvinkin joustava näissä asioissa, mutta onhan noita hyviä tekijöitä muitakin ja saattaahan noita olla valmiina jossakin.\nMika Louhiaho 24.6.2015 14:11 Vastaa lainauksella\nÄlä kysy multa, kun ensimmäiset Jumbot livenä näin vasta tämän vuosituhannen puolella Amsterdamin Schipolilla, ja nekin oli sitten jo -400 -sarjalaisia :) Ihan yhtälailla vanhojen kuvien ja omien näyttöresoluutioasetusten varassa toteaisin melko keskisiniseksi, kuitenkin lähempänä tummempaa sävyä. Mutta sitten taas jossain toisessa konemallissa sininen näyttää vaaleammalta…että mene ja tiedä. Jotenkin nämä sävyasiat menee helposti vähän turhauttavan puolelle, koska referenssit kertoo välillä eri asioita ja jopa se oma silmäkin näkee joskus erilailla kuin toisen. Hyvänä esimerkkinä tästä nyky-Airbusien corogardi. Hyvän kompromissin kun malliin löytää niin antaa palaa vaan. Ei usko, että edes ketään Pan Am fani lähtee tuota sinistä kyseenalaistamaan.\nE: Lakan valinnassa varmasti 1:200 skaalan voi pilatakin liiallisella kiillolla. Näkisin, että lähtökohta on enemmänkin se, että haluaako tässä tapauksessa tehdä aikamatkan 70-luvulle, kun 747-100 oli vielä uusi, vai onko tämä 70-luvun Jumbo eläkkeellä hangaarissa tämän päivän ympäristössä, jolloin täysi mattapinta näin pienessä skaalassa on kyllä perusteltu.\nwade 24.6.2015 17:53 Vastaa lainauksella\nonko tämä 70-luvun Jumbo eläkkeellä hangaarissa tämän päivän ympäristössä, jolloin täysi mattapinta näin pienessä skaalassa on kyllä perusteltu.\nTämän kyseisen Jumbon esikuva taitaa nykyään olla ainakin osa-aikaeläkkeellä aavikon laidalla Jemenissä, mikäli Jetphotos.net -sivustoon on luottamista. Tiettävästi sitä ei ole ainakaan romutettu, mutta lentokelpoisuus vaatisi ehkä pientä laittoa…\nValmistenumerolla 21316 alunperin Singapore Airlinesille vuonna 1977 toimitettu 747 on ollut varastoituna myös Arlandassa 2000-luvun alussa, kun charter-lennoille ei löytynytkään matkustajia 747:n kapasiteetin edestä.\nMutta joo, ehkä mielummin tuo aikamatka 70/80-luvulle oli tämän mallin lähtökohta vaikka kiiltoa jäi nyt vähän vähemmän :) Tuo Clipper Fairwind ehti olla myös uudemmassa "Billboard"-värityksessä ennen Pan Amin konkurssia, joten siinä voisi olla vielä toisen mallin paikka tästä samasta aiheesta?\nAJ 11.7.2015 10:05 Vastaa lainauksella\nMoi Wade, Loistosuoritus! Nautittavaa tavattavaa tuo taustoitus ja rakentamiskuvaus. Itse lekomalli on onnistunut mielestäni loistavasti - voisi aivan hyvin olla viikon malli. Pan Am:in tosiaan tuhosi energiakriisi ja etenkin sen tuoma hintakilpailu Deltan kanssa. Tämä Pan Am:in 747 lekomallisi tuo mieleeni "kultaisia" muistoja ja kolahti kyllä erittäin osuvasti.\nErinomainen lekomalli! Parhain terveisin, AJ\nSisältö on viimeksi päivittynyt 20.6.2015\nSivu ladattiin 25.5.2020 klo 17:11


Ford Granada 2.0 4d Porrasperä 1977 - Vaihtoauto - Nettiauto\nFord Granada 2.0 4d\nVanha klassikko granada myyntiin. Leimaa 2.7.2018 asti! Ajoltaan hyvä ja teknisesti täysin toimiva, paitsi venttiilivarren kumit pitäisi vaihtaa (löytyy mukaan) ja venttiilit kaipaisi säätöä. Startti vaihdettu muutama viikko sitten ja sähköjä läpikäyty. Uusi laturin hihna laitettu myös. Takahelmassa hitsaamista mut muuten koriltaan kova. Käsijarruvaijeri poikki takaa. Viat huomioitu hinnassa. Vaihdossa kelpaa m50 koneinen e34 tai e39.\n***** Vaihto bmw 525ia e34 ?\n***** vastasi Ei automaatteja\n***** vastasi Ilmoituksessa lukee aika selkeästi mikä kiinnostaa vaihdossa\nNettiauto ID 9103878


Suunnistaja Tove Alexandersson on Ruotsin vuoden urheilija | Yle Urheilu | yle.fi\nAlexandersson, 27, rohmusi vuonna 2019 kolme suunnistuksen ja kaksi hiihtosuunnistuksen MM-kultaa. Hän jätti yleisöäänestyksessä kakkoseksi maastohiihtäjä Stina Nilssonin, joka voitti Seefeldin MM-kisoissa parisprintin ja viestin kultaa sekä sprintin hopeaa. Kolmanneksi sijoittui kiekonheiton maailmanmestaruuden Dohassa voittanut Daniel Ståhl.\nAlexandersson oli myös tuomariston valinta vuoden naisurheilijaksi. Vuoden miesurheilijan palkinnon sai Ståhl.\nVuoden joukkueeksi valittiin MM-kultaa Seefeldissä napannut naisten hiihtoviestijoukkue ja Vuoden valmentajaksi Peter Gerhardsson, joka luotsasi Ruotsin pronssille jalkapallon naisten MM-turnauksessa.\nVuosi sitten Jerringprisetin sai ampumahiihdon olympiavoittaja Hanna Öberg. Viimeksi Jerringpriset meni suunnistajalle vuonna 1981, jolloin palkinnon sai Annichen Kringstad.\nAlexandersson on hallinnut suunnistusta viime vuodet. Hänellä on yhteensä kymmenen suunnistuksen MM-kultaa, ja maailmancupin kokonaiskisan hän on voittanut nyt kuusi kertaa perättäin.\n- Tämä on todella häkellyttävää, Alexandersson sanoi noustuaan Tukholman Globenin lavalle vastaanottamaan palkintoa.\n- Olen saanut viime aikoina mieletöntä tukea niin monilta ihmisiltä. Se lämmittää valtavasti. Niin moni on kannustanut minua ja osoittanut arvostavansa sitä, mitä teen.\nRuotsissa on myös toinen vuosittain jaettava parhaan urheilijan palkinto, Svenska Dagbladetin kultamitali, joka jaetaan jo joulukuussa. Alexandersson pokkasi myös tuon palkinnon.\nSuunnistaja Marika Teini palaa Suomeen norjalaisesta Halden SK:sta\nsuunnistusRuotsin miesten jalkapallomaajoukkueVuoden urheilija (USA)maailmancupitRuotsihiihtojalkapallomaajoukkueetpalkinnoturheiluStina NilssonUrheilutoimittajain LiittoRuotsin jalkapallojoukkuesprinttihiihtourheilutapahtumatsprinttihiihto


Levyseppähitsaaja Kangasalle - HR Satama\nLöydät kauttamme paljon erilaisia teollisuuden alan työmahdollisuuksia.\nEtsimme nopealla aikataululla pitkäperinteiselle konepaja-alan yritykselle\nammattitaitoista LEVYSEPPÄHITSAAJAA Kangasalle.\nAsiakkaamme on moderni, kotimainen metallialan yritys, joka tarjoaa oikealle työntekijälle mahdollisuuden pitkäaikaiseen työsuhteeseen osana alan ammattilaisten tiimiä.\nEdellytämme hakijoilta kokemusta levyseppähitsaajan työstä sekä kuvienlukutaitoa.\nTyö on päivätyötä, mutta joustavuus työajoissa ja valmius 2-vuorotyöhön katsotaan eduksi.\nTyöpaikka täytetään heti sopivan henkilön löydyttyä, joten laita vapaamuotoinen hakemuksesi, jossa kuvaat alan kokemustasi ja osaamistasi sekä CVsi palkkatoiveineen tulemaan jo tänään. Haastattelemme hakijoita jo hakuajan aikana.\nTUOTANNONSUUNNITTELIJA Masino Industry Oy:lle Teollisuus & Tuotanto · Ylöjärvi\nMekaniikkasuunnittelija Lahden seudulle Teollisuus & Tuotanto · Päijät-Häme\nCNC-sahaaja (metalliteollisuus)Tampereelle Teollisuus & Tuotanto · Tampereen alue


Älykkäät kodinkoneet - toys4boys.rocks\nadminy April 4, 2019 Älykäs kodinkoneet1 Comment on Älykkäät kodinkoneet\nÄlykkäät kodinkoneet alkavat vähitellen olla osa ihmisten normaalia elämää. Kun vielä joitain vuosia sitten tietokoneilla ja sensoreilla varustelluille kodinkoneille lähinnä naureskeltiin, nyt niitä on alkanut jo näkyä kodinkoneliikkeissä. Suosion taustalla on yksi tämän päivän kuumimmista digitalisoitumiseen liittyvästä megatrendistä eli niin kutsutusta esineiden internetistä, jossa fyysiset laitteet kytketään internetiin.\nÄlytelevisio on aallon ensimmäisiä laitteita, joita jo näkyy hyvin monen suomalaisen kodissa. Kyseessä on televisio, johon on lisätty tietokone ja selain ja jonka avulla pääsee katsomaan ohjelmia netin välityksellä. Myös etäluettavat sähkömittarit ja etähallittava sähkövalaistus alkavat olla tätä päivää.\nUusia ratkaisuja kehitetään koko ajan\nÄlylaitteiden täydellisen läpimurron ennustetaan tapahtuvan kymmenen tulevan vuoden sisällä. Tämän myötä älylaitemarkkina kasvaa kasvamistaan ja arkemme helpottajiksi keksitään aina vain nokkelampia teknisiä ratkaisuja.\nTällä hetkellä uusia, älykkäitä ratkaisuja etsitään monessa yrityksessä. Suomessakin on paljon startup-yhtiöitä, jotka hakevat kasvua älylaitteista. Tuotekehityksessä tulisi kuitenkin muistaa tarvelähtöisyys eli mitä hyötyä ratkaisusta tavoitellaan loppukäyttäjille. Tärkeintä on löytää ratkaisuja, jotka tuovat lisäarvoa elämäämme.\nÄlykäs jääkaappi huolehtii myös kylmäsäilytyksestä\nJääkaappi on yksi käytetyin esimerkki puhuttaessa älykkäistä kodinkoneista. Esimerkiksi Samsungin kylmälaitteesta löytyy kosketusnäyttö, jossa pääset surffaamaan netissä ja tämän myötä vaikkapa kuunnella musiikkia tai katsoa tv-sarjoja. Tällaiset toiminnot menevät jo aika kauas laitteen alkuperäisestä toiminnasta. Toki esimerkiksi älykäs jääkaappi huolehtii myös perustehtävästään, elintarvikkeiden kylmäsäilytyksestä.\nHypetystä vai arjen helpotusta?\nVaikka jotkut kodinkoneisiin rakennetut älytoiminnot saattavat helposti tuntua turhalta hehkutukselta, yhä useampi uskoo niiden todella helpottavan arkea. Laitteiden ensimmäiset käyttäjät ovat tekniikasta jo valmiiksi eniten kiinnostuneet kuluttajat. Kun uusia, entistä paremmin asiakkaiden todellisia tarpeita tyydyttäviä älyratkaisuja keksitään, vähitellen niiden käyttö laajenee myös muihin kuluttajaryhmiin.\nYksi esimerkki arkea helpottavista älyratkaisuista on Siemensin Home Connect -järjestelmä, jossa on kysymys kodissa olevien älylaitteiden hallinnasta pelkästään yhdestä järjestelmästä. Näin pääset ohjaamaan ajasta ja paikasta riippumatta kaikkia kotisi laitteita. Järjestelmään voi yhdistää monia Euroopassa valmistettuja sekä etenkin Siemensin valmistamia älykkäitä kodinkoneita, kuten astianpesukoneen, pyykinpesukoneen ja kuivausrummun.\nKodinhoitoa kodin ulkopuolella\nEtäohjaus nähdään siis yhdeksi hyödyllisimmistä kodin älyratkaisuista. Sen avulla voit vaikkapa käynnistää ja valita sopivan pesuohjelman astianpesukoneeseen tai sulkea virrat kotisi ulkopuolella. Kodinkoneiden valvonta toimii näin etänä, mikä voi rauhoittaa mielen esimerkiksi lomamatkalla satojen kilometrien päässä kotoa. Näin ollen käyttäjä voi varmistaa, ettei kahvinkeitin jäänyt päälle.\nTervetuloa digitaaliset näytöt – hyvästi paperiset käyttöohjeet\nToinen älykkäisiin kodinkoneisiin liitetty hyöty liitetään käyttöohjeisiin. Kun kodinkone on varusteltu tietokoneen näytöllä, sen kautta voi myös lukea laitteiston käyttöön liittyviä ohjeita. Älylaitteiden myötä paperisia käyttöohjeita ei enää tulevaisuudessa tarvitse säilyttää, koska ohjeet löytyvät digitaalisessa muodossa joko suoraan kodinkoneesta tai netin kautta älypuhelimesta. Digitaalisuus myös mahdollistaa entistä dynaamisempien ohjeiden julkaisun. Voiko sähkölaite tulevaisuudessa esimerkiksi itse opastaa käyttäjää sähkölaitteen käytössä?\nKasvavatko tietoturvauhat älylaitteiden myötä?\nKun markkinoille ilmestyy yhä vain uusia internetiin kytkettyjä laitteita, samalla tietoturva-asiat muuttuvat koko ajan vain haastavammiksi. Myös älykkäiltä kodinlaitteilta edellytetään varautumista tietoturvauhkiin esimerkiksi varmistamalla mahdollisimman turvallinen tapa tallentaa tietoa. Laite avaa kuitenkin uuden yhteyden kännykkään asennetun sovelluksen kautta. Yhteys voi merkitä esimerkiksi pääsyä puhelutietoihisi, kuviisi, paikkatietoihisi sekä muuhun puhelimeesi tallennettuun tietoon.\nÄlykkäät kodinkoneet ovat yhteydessä toisiinsa internetin välityksellä. Tästä herääkin kysymys, kuka omistaa laitteiden käytöstä syntyvän datan ja kuinka sitä voisi hyödyntää. Heikkenevätkö yksityisyytemme rajat, kun ympärillämme on yhä enemmän internetiin kytkettyjä laitteita? Esimerkiksi älykkäiden kodinkoneiden ollessa kyseessä herää huoli, hyödynnetäänkö arkielämäämme toimintoihin liittyvää tietoa esimerkiksi kaupallisiin tarkoituksiin? Johtaisiko tämä kehitys esimerkiksi siihen, että jääkaapin kyljessä alkaisi olla mainoksia elintarvikkeista, joita sinun uskotaan käyttäytymisesi pohjalta ostavan? Mainosten näyttämisen voi tietysti aina kieltää, mutta tietojen keruuta se ei kuitenkaan lopeta.\nÄlykkäällä kodinkoneella on oma roolinsa\nKodinkoneen älykkyys tarkoittaa tietojärjestelmää, joka seuraa, analysoi, oppii ja tiedottaa laitteeseen liittyen. Ominaisuudet alkavat lähennellä keinoälyä, jossa toiminnot on automatisoitu kodinkoneen omiksi toiminnoiksi.\nKäytännön esimerkki tästä on robotti-imuri, joka pitää kodin lattiat puhtaina puolestasi. Mutta mitäpä, jos kodinkoneiden toiminta laajenee niiden perustehtävien ulkopuolelle? Esimerkiksi on tilanne, jossa jääkaappisi toivottaisi sinulle huomenta, kun astut aamulla keittiöön. Se voisi kertoa sinulle myös päivän sään sekä juuri sinua kiinnostavat uutiset. Jääkaapille tyypilliseen tapaan se myös ilmoittaisi, milloin se ruoka on loppu ja pyytäisi sinua käymään ruokakaupassa. Se voisi myös seurata, milloin ruoka alkaisi olla vanhentunutta.\nTällaisilla toiminnoilla älykäs kodinkone alkaa muistuttaa inhimillistä olentoa, joka ajattelee itsenäisesti. Herääkin kysymys, alkavatko tulevaisuuden älykkäät kodinkoneet muistuttaa perheenjäseniä samalla tavoin kuin moni lemmikkieläin nykypäivän perheessä? Kysymyksestä nousee esiin kauhukuva, jossa kodinkoneesi tuntee sinut paremmin kuin sinä itse. Uusien älyratkaisujen suunnittelussa kannattaakin pitää myös eettiset arvot mielessä, minkä pohjalle on paljon turvallisempaa valjastaa teknologia ihmisten ja ympäröivän maailman parhaaksi.


Koti nopeasti juhlakuntoon – lue siivousvinkit! - Lifestyle - MTV.fi\nKoti nopeasti juhlakuntoon – lue siivousvinkit!\nLifestyle > Koti Julkaistu 03.06.2011 12:23\nKodin suursiivous onnistuu myös nopealla tahdilla.\nViikonloppuna juhlitaan ylioppilaita ja muita koulunsa päättäneitä, ja moni koti valmistautuu vieraiden vastaanottoon kunnon siivouksella – mutta entäpäs jos kaikki onkin jäänyt viime tippaan? Näillä vinkeillä saat huoneet nopeasti hohtamaan!\nKunnon välineillä ja tehokkailla nikseillä saat enemmän aikaan vähemmällä vaivalla, mikä on tärkeää, jos koti on saatava juhlakuntoon mahdollisimman nopeasti.\nJokaisessa huoneessa on omat keinonsa, joilla yleisilme näyttää siltä, kuin olisit juuri siivonnut koko talon lattiasta kattoon. Tavallisen viikkosiivouksen lisäksi käy huonekohtaisesti tietyt asiat läpi, niin lopputulos on aivan omaa luokkaansa ja juhlaväki luulee, että olet siivonnut koko viikon!\nHengähdä syvään, unohda stressaaminen ja ryhdy tositoimiin – nyt laitetaan kotisi kuntoon!\nSiivousvinkit löydät täältä.\nPieni wc toimivaksi – tilat hyötykäyttöön Älä hätäile turhaan: Vain tällainen ampiaisen pisto vie lääkärille


Nöpsis by Pintse: Uusi rakas!\nMinulla on uusi rakas! Tilasin sen Virosta ja eilen hain kotiin postista. En ole sitä ehtinyt vielä juurikaan testaamaan, ainoastaan langoittamisen opettelin tänään.. Ehkä tässä lähipäivinä ehdin jossain välissä perehtymään siihen vähän paremmin. Rakkaan nimi (joka on siis saumuri) on Bernina 1150 MDA, ja tilasin sen Karnaluksista.\nMuistutus vielä arvonnasta, vielä on reilu vuorokausi aikaa osallistua!! :)\nLähettänyt Pintse klo 20.12\nInkeliina 20. syyskuuta 2012 klo 21.48\nOnnea uudesta koneesta! Minulla on sama kone, vähän on ollut vaikeuksia välillä sen kanssa. Nyt on taas huollon jälkeen pelannut hyvin. Kivasti siinä kyllä on mahdollisuuksia vaikka mihin (jos jaksais perehtyä...) Kohta neljä vuotta ollut tuo kone ja vieläkään en oo 'ehtinyt' tutustua mm. niihin mukanatulleisiin paininjalkoihin. :D\nMamuli 21. syyskuuta 2012 klo 9.00\nOnneksi olkoon! Mielenkiinnolla jään seuraamaan käyttökokemuksiasi. Mä vielä yritän sinnitellä sillä Brotherillani - akuutimpi tarve olisi uudelle ompelukoneelle.\nTiina 21. syyskuuta 2012 klo 11.00\nNonniin, seuraanpa tämän koneen käyttöä tästä lähtien sinunkin blogistasi, kun joskus kenties hankin saman koneen.. käyttökokemuksia ko. mallista on työn puolesta jo taskussa, mutta mukava olis kuulla muidenkin mielipiteitä tuosta.\nYomm 22. syyskuuta 2012 klo 14.55\nOnnea uudelle rakkaalle. ;)\nOmpsinpompsin 4. lokakuuta 2012 klo 13.47\nSaako kysyä (vai onko multa mennyt ohi) että miksi vaihdoit saumurin? (haaveilen itsekin paremmasta kuin Brother 3034D)\nPintse 4. lokakuuta 2012 klo 15.04\nToki saa kysyä. :) Halusin vain vaihtaa hieman parempaan saumuriin, koska tulee ommeltua niin paljon. Vaikka kyllähän sillä vanhallakin sai ihan kivasti ommeltua..\nRusina 12. marraskuuta 2012 klo 11.49\nJippii, kun löysin jonkun jolla tämä samainen kone. Pakko kysyä että onko peitetikin kanssa ollu jotakin ongelmaa? Onko säädöt oltava hirmu tarkkoja kun en ole itse saanu sillä onnistumaan oikein mitään vaikka olen kuinka jo pari vuotta säätäny. Sitten menee aina hermot ja kone jäähylle vähäks aikaa. Ehkä en vaan osaa, vaikka ohjeen mukaan kaikki pitäis olla kunnossa.\nPintse 12. marraskuuta 2012 klo 11.53\nVälillä on säätöjen kanssa vähän hakemista, mutta ihan hyvin on toiminut. Tosin alasieppari täytyy pitää välillä tosi löysällä (melkeinpä nollilla), jotta tulee hyvää tikkiä.